Kolosebii 4 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nŊaawoo kɛhã nuŋtsɔmɛi (1)\n“Nyɛhiɛa sɔlemɔ mli daa” (2-4)\nNyɛnyiɛa yɛ hiɛshikamɔ mli yɛ nyɛkɛ mɛi ni yɔɔ sɛɛ lɛ asharamɔ mli (5, 6)\nNaagbee ŋamɔi (7-18)\n4 Nyɛ nuŋtsɔmɛi lɛ, nyɛkɛ nyɛnyɔji lɛ ayea yɛ gbɛ ni ja ni sa nɔ, ejaakɛ nyɛle akɛ nyɛ hu nyɛyɛ Nuŋtsɔ yɛ ŋwɛi. 2 Nyɛhiɛa sɔlemɔ mli daa, ni nyɛkãa he nyɛshia kpe yɛ mli kɛ shidaa. 3 Yɛ nakai be lɛ mli nɔŋŋ lɛ, nyɛsɔlea nyɛhãa wɔ hu, koni Nyɔŋmɔ agbele shinaa ko ahã wiemɔ lɛ, ní wɔnyɛ wɔjaje Kristo lɛ he teemɔŋ sane krɔŋkrɔŋ lɛ, nɔ hewɔ hu ni awo mi gboklɛi nɛɛ, 4 ní majaje lɛ faŋŋ bɔ ni sa akɛ mafee. 5 Nyɛyaa nɔ nyɛnyiɛa yɛ hiɛshikamɔ mli yɛ nyɛkɛ mɛi ni yɔɔ sɛɛ lɛ* ashãramɔ mli, ní nyɛkɛ nyɛbe atsu nii jogbaŋŋ.* 6 Nyɛhãa nyɛwiemɔ he abaa nyam daa, kɛ́ wɔɔkɛɛ lɛ, ŋoo ahi mli, koni nyɛle bɔ ni sa akɛ nyɛhãa mɔ fɛɛ mɔ hetoo. 7 Tihiko, minyɛmi nuu ni misumɔɔ kɛ sɔɔlɔ anɔkwafo, kɛ minaanyo nyɔŋ yɛ Nuŋtsɔ lɛ mli lɛ baagba nyɛ mihe saji lɛ fɛɛ. 8 Miitsu lɛ nyɛŋɔɔ koni nyɛle bɔ ni wɔyɔɔ, ní eshɛje nyɛtsuii amii. 9 Onesimo, minyɛmi nuu anɔkwafo ni misumɔɔ lɛ ní jɛ nyɛteŋ lɛ baafata ehe kɛba; amɛbaagba nyɛ nibii fɛɛ ni yaa nɔ yɛ biɛ lɛ. 10 Aristarko, minaanyo gboklɛfonyo lɛ, miiŋa nyɛ, ni Marko, Barnaba wekunyo lɛ* (mɔ ni nyɛnine shɛ gbɛtsɔɔmɔi anɔ akɛ kɛ́ eba nyɛŋɔɔ lɛ, nyɛherea lɛ atuu lɛ), 11 kɛ Yesu ní atsɛɔ lɛ Yusto lɛ, mɛi ni jɛ mɛi ni afolɔ amɛ ketia lɛ ateŋ lɛ, hu miiŋa nyɛ. Mɛnɛɛmɛi pɛ ji minanemɛi nitsulɔi yɛ Nyɔŋmɔ Maŋtsɛyeli lɛ gbɛfaŋ, ni amɛbatsɔmɔ mɛi ni shɛjeɔ mimii babaoo.* 12 Epafra ní jɛ nyɛteŋ ni ji Kristo Yesu nyɔŋ lɛ miiŋa nyɛ. Ekɛ hiɛdɔɔ sɔleɔ ehãa nyɛ be fɛɛ be, koni yɛ naagbee lɛ, nyɛdamɔ shi shiŋŋ akɛ mɛi ni edara* ní nyɛná nɔmimaa kwraa yɛ Nyɔŋmɔ suɔmɔnaa nii lɛ fɛɛ he. 13 Ejaakɛ miiye ehe odase akɛ ebɔɔ mɔdɛŋ naakpa yɛ nyɛ kɛ mɛi ni yɔɔ Laodikea kɛ mɛi ni yɔɔ Hierapoli lɛ ahe. 14 Luka, helatsalɔ ni asumɔɔ lɛ lɛ miiŋa nyɛ, ni Dema hu miiŋa nyɛ. 15 Nyɛŋaa nyɛmimɛi ni yɔɔ Laodikea lɛ kɛ nyɛmiyoo Nimfa kɛ asafo ni yɔɔ eshĩa lɛ nyɛhãa mi. 16 Ni kɛ́ akane wolo nɛɛ yɛ nyɛteŋ atã lɛ, nyɛtoa gbɛjianɔ koni akane yɛ Laodikeabii lɛ asafo lɛ mli hu, ní nyɛ hu nyɛkane nɔ ni jɛ Laodikea lɛ. 17 Agbɛnɛ hu, nyɛkɛa Arkipo akɛ: “Ohiɛ ahi sɔɔmɔ ni okpɛlɛ nɔ yɛ Nuŋtsɔ lɛ mli lɛ nɔ, bɔ ni afee ni otsu he nii kɛmɔ shi.” 18 Mi Paulo, mi diɛŋtsɛ mininenaa ŋamɔ nɛ. Nyɛhãa migboklɛi lɛ ahia nyɛjwɛŋmɔ mli daa. Duromɔ lɛ kɛ nyɛ ahi shi.\n^ Sht. ŋm., “nyɛhéa be ni ato lɛ.”\n^ Barnaba tsɛkwɛ̃ binuu loo nyɛkwɛ̃ binuu.\n^ Aloo “mɛi ni yeɔ amɛbuaa mi ní amɛwajeɔ mi.”\n^ Aloo “mɛi ni eye emuu.”


Mumɔ Lɛ Yibii—Tsuishitoo\nKANEMƆ YƐ Afrikaans Albania Altai Alur Amharic Amis Arabic Armenia Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Blɔfo Boulou Bulgaria Cakchiquel (Western) Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatia Czech Damara Dangme Denmark Digor Douala Dutch Edo Efik Esan Estonia Ewe Fiji Finland Fon French Ga Garifuna Georgia Germany Guarani Gujarat Gun Haitian Creole Hausa Hebri Hela Herero Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Italia Mumuii Awiemɔ Japan Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Low German Luganda Lunda Luo Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mixtec (Guerrero) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norway Nzema Okpe Oromo Ossetia Otetela Pangasinan Papiamento (Curaçao) Persia Pidgin (West Africa) Pohnpei Poland Portugal Portugal (Portugal) Punjabi Quechua (Ancash) Quechua (Bolivia) Romania Russia Samoa Sango Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Swahili Swahili (Congo) Swati Sweden Tagalog Tajiki Tamil Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Uzbek (Roman) Venda Vietnam Waray-Waray Wolaita Xhosa Yoruba Zande Zapotec (Isthmus) Zulu\nBƆ NI shihilɛ mli ewa yɛ “naagbee gbii” nɛɛ amli lɛ hewɔ lɛ, ehe ebahia ni Yehowa webii ato amɛtsui shi fe bei fɛɛ ni eho. (2 Tim. 3:1-5) Mɛi ni yɔɔ je lɛ mli lɛ ateŋ mɛi pii ji hesuɔlɔi, mɛi ni anyɛɛɛ akɛ amɛ afee kpaŋmɔ, kɛ mɛi ni nyɛɛɛ amɛhe nɔ amɛye, ni amɛteŋ mɛi babaoo nyɛɛɛ ato amɛtsui shi kwraa. Enɛ hewɔ lɛ, esa akɛ Kristofonyo fɛɛ Kristofonyo abi ehe akɛ: ‘Yɛ bɔ ni mɛi nyɛɛɛ ato amɛtsui shi kwraa lɛ fɛɛ sɛɛ lɛ, ani minyɛɔ mitoɔ mitsui shi lolo? Kɛ́ akɛɛ mɔ ko toɔ etsui shi lɛ, te atsɔɔ tɛŋŋ? Ni mɛni mafee koni manyɛ majie su kpakpa ni nɔ bɛ nɛɛ kpo be fɛɛ be?’\nKƐ́ AKƐƐ MƆ KO TOƆ ETSUI SHI LƐ, TE ATSƆƆ TƐŊŊ?\nYɛ Biblia lɛ mli lɛ, kɛ́ akɛɛ mɔ ko toɔ etsui shi lɛ, etsɔɔ akɛ mɔ lɛ nyɛɔ efiɔ shi yɛ naagba loo shihilɛ ko ni mli wa ni ekɛkpeɔ lɛ mli. Shi jeee no pɛ kɛkɛ. Etsɔɔ hu akɛ, mɔ lɛ yɛ yiŋtoo kpakpa hewɔ ni efiɔ shi lɛ. Mɛi ni nyɛɔ amɛtoɔ amɛtsui shi lɛ susuuu amɛ pɛ amɛhe, moŋ lɛ amɛsusuɔ mɛi ni ehã eetɔ amɛ lɛ hu ahe. Enɛ hewɔ lɛ, kɛ́ mɔ ko tɔ̃ amɛnɔ, loo ewo amɛmli la po lɛ, amɛhiɛnɔkamɔ ji akɛ, amɛ kɛ mɔ lɛ teŋ baahi ekoŋŋ. No hewɔ lɛ, ebɛ naakpɛɛ akɛ, be ni Biblia lɛ tsĩɔ sui kpakpai ni mɛi ni yɔɔ suɔmɔ lɛ jieɔ lɛ kpo lɛ atã lɛ, etsĩ ‘tsuishitoo’ tã klɛŋklɛŋ. * (1 Kor. 13:4) Nyɔŋmɔ Wiemɔ lɛ hãa wɔleɔ hu akɛ, “tsuishitoo” fata sui kpakpai ni mumɔ lɛ hãa wɔjieɔ lɛ kpo lɛ ahe. (Gal. 5:22, 23) Shi mɛni baaye abua wɔ ni wɔnyɛ wɔjie su kpakpa ni nɔ bɛ nɛɛ kpo?\nNƆ NI BAAYE ABUA WƆ NI WƆNYƐ WƆTO WƆTSUI SHI\nJa wɔsɔle wɔbi Yehowa ni edro wɔ emumɔ lɛ dani wɔbaanyɛ wɔto wɔtsui shi. Yehowa kɛ emumɔ lɛ hãa mɛi ni kwɛɔ lɛ gbɛ ni amɛkɛ amɛhiɛ fɔ̃ɔ enɔ lɛ. (Luka 11:13) Nyɔŋmɔ mumɔ lɛ yɛ hewalɛ waa. Shi kɛ́ wɔtsuuu wɔgbɛfaŋnɔ lɛ, enyɛŋ eye ebua wɔ. (Lala 86:10, 11) No hewɔ lɛ, esa akɛ wɔbɔ mɔdɛŋ waa akɛ wɔbaato wɔtsui shi daa gbi. Mɛɛ nɔ kroko baanyɛ aye abua wɔ ni wɔnyɛ wɔto wɔtsui shi be fɛɛ be?\nKɛ́ wɔkase nɔkwɛmɔnɔ ni nɔ bɛ ni Yesu fee lɛ he nii, ni wɔkase lɛ lɛ, no baanyɛ aye abua wɔ ni wɔto wɔtsui shi. Bɔfo Paulo wie akɛ, “tsuishitoo” fata sui ni mɛi ni ewo “subaŋ hee lɛ” jieɔ lɛ kpo lɛ ahe, ni ewo wɔ hewalɛ ni ‘wɔhã Kristo lɛ toiŋjɔlɛ lɛ aye nɔ yɛ wɔtsui mli.’ (Kol. 3:10, 12, 15) Yesu ná hemɔkɛyeli ni mli wa akɛ Nyɔŋmɔ baatsu saji ahe nii yɛ be ni sa mli. Kɛ́ wɔkase lɛ, ni wɔ hu wɔná hemɔkɛyeli ni tamɔ nakai lɛ, no baatsɔɔ akɛ wɔmiihã Kristo lɛ toiŋjɔlɛ lɛ miiye nɔ yɛ wɔtsui mli. Kɛ́ wɔkase Yesu lɛ, wɔbaaya nɔ wɔto wɔtsui shi, ekɔɔɔ he eko shihilɛ ni wɔkɛbaakpe.—Yoh. 14:27; 16:33.\nEyɛ mli akɛ wɔmiishwe waa ni jeŋ hee ni Nyɔŋmɔ ewo he shi lɛ aba moŋ, shi kɛ́ wɔjwɛŋ bɔ ni Yehowa toɔ etsui shi ehãa wɔ lɛ nɔ lɛ, no baaye abua wɔ ni wɔya nɔ wɔto wɔtsui shi. Biblia lɛ kɛɔ wɔ akɛ: “Jeee akɛ Yehowa sɛɛ miigbala shi yɛ eshiwoo lɛ he, tamɔ bɔ ni mɛi komɛi buɔ nɔ ko akɛ esɛɛ egbala shi lɛ, shi moŋ etsui shi etoɔ ehãa nyɛ, ejaakɛ esumɔɔɔ akɛ akpãtã mɔ ko mɔ ko hiɛ, shi moŋ eesumɔ ni mɛi fɛɛ atsake amɛtsui.” (2 Pet. 3:9) Kɛ́ wɔkwɛ bɔ ni Yehowa toɔ etsui shi ehãa wɔ lɛ, ani no tsirɛɛɛ wɔ ni wɔ hu wɔto wɔtsui shi wɔhã mɛi krokomɛi? (Rom. 2:4) No hewɔ lɛ, mɛɛ shihilɛi amli nɛkɛ ebaabi ni wɔto wɔtsui shi?\nSHIHILƐI AMLI NI EBAABI NI WƆTO WƆTSUI SHI\nShihilɛi pii yɛ ni wɔkɛkpeɔ daa gbi ni biɔ tsuishitoo. Akɛ nɔkwɛmɔnɔ lɛ, kɛ́ oyɛ nɔ ko ni he hiaa ni ootao owie, shi mɛi krokomɛi miiwie lɛ, ekolɛ ehe baahia ni oto otsui shi kɛyashi amɛnaa baanyɔ shi dani owie. (Yak. 1:19) Shihilɛ kroko ni biɔ tsuishitoo ji, kɛ́ nyɛmi ko feɔ nɔ ko ni woɔ omli la. Yɛ nɔ najiaŋ ni otsui baaba ni omli afu lɛ, nilee yɛ mli akɛ obaasusu bɔ ni Yehowa kɛ Yesu feɔ amɛnii amɛhãa yɛ wɔtɔmɔi lɛ ahe lɛ he. Amɛkɛ amɛjwɛŋmɔ emaaa wɔtɔmɔi bibii lɛ anɔ. Moŋ lɛ, amɛkwɛɔ wɔsui kpakpai lɛ, ni amɛtoɔ amɛtsui shi amɛhãa wɔ be ni wɔbɔɔ mɔdɛŋ koni wɔye wɔsui gbohii anɔ lɛ.—1 Tim. 1:16; 1 Pet. 3:12.\nShihilɛ kroko ni biɔ tsuishitoo ji, kɛ́ mɔ ko kɛɛ wɔwie loo wɔfee nɔ ko ni ehiii. Bei pii lɛ, kɛ́ eba lɛ nakai lɛ, wɔmli fuɔ ni wɔbɔɔ mɔdɛŋ akɛ wɔbaahã mɔ lɛ ana akɛ nɔ ni ewie lɛ ejaaa. Shi jeee nakai Nyɔŋmɔ Wiemɔ lɛ kɛɔ akɛ wɔfee. Moŋ lɛ, ekɛɔ akɛ: “Ehi akɛ obaato otsui shi fe nɔ ni obaawó ohe nɔ. Kaahã omli fu oya, ejaakɛ mlifu lɛ, buului atsui mli eyɔɔ.” (Jaj. 7:8, 9) No hewɔ lɛ, kɛ́ nɔ ni mɔ lɛ ewie yɛ wɔhe lɛ bɛ mli kwraa po lɛ, esa akɛ wɔto wɔtsui shi. Yesu fee nɔ ko ni tamɔ nakai be ni mɛi wie nibii ni ejaaa kɛye ehe fɛo lɛ.—Mat. 11:19.\nKɛ́ fɔlɔi na akɛ amɛbii lɛ ajeŋba miitsake loo amɛmiiná nibii gbohii ahe miishɛɛ lɛ, esa akɛ amɛtsɔse amɛ, shi ehe miihia waa ni amɛto amɛtsui shi be ni amɛfeɔ nakai lɛ. Susumɔ nyɛmi nuu ko ni atsɛɔ lɛ Mattias, ni sɔmɔɔ yɛ Scandinavia Betel lɛ sane lɛ he okwɛ. Be ni eji oblanyo fioo lɛ, eskulbii lɛ ye ehe fɛo be fɛɛ be yɛ nibii ni eheɔ eyeɔ lɛ ahewɔ. Enɛ hã eyiŋ bɔi lɛ kɔshikɔshifeemɔ yɛ anɔkwale lɛ he, ni ebibii efɔlɔi saji pii yɛ anɔkwale lɛ he. Shishijee lɛ, efɔlɔi leee akɛ naagba ni ekɛkpeɔ yɛ skul lɛ hewɔ ebiɔ saji nɛɛ. Mattias papa Gillis wie akɛ: “Ehe bahia ni wɔto wɔtsui shi waa.” Saji ni Mattias bibii efɔlɔi lɛ ekomɛi ji: “Namɔ ji Nyɔŋmɔ? Mɛni tsɔɔ akɛ Biblia lɛ ji Nyɔŋmɔ Wiemɔ? Te wɔfeɔ tɛŋŋ wɔleɔ akɛ gbɛtsɔɔmɔi ni wɔnine shɛɔ nɔ lɛ jɛ Nyɔŋmɔ ŋɔɔ shi jeee adesa ko?” Ebi epapa akɛ: “Kɛ́ minuuu he ni miheee miyeee hu akɛ ojamɔ lɛ ji anɔkwale lɛ, ani mifee esha?”\nGillis wie akɛ: “Bei komɛi lɛ, ekɛ mlifu biɔ saji lɛ, jeee akɛ emli efu mi loo emami, shi emli efu ejaakɛ enuɔ he akɛ anɔkwale lɛ hewɔ enáaa shihilɛ mlɛo kwraa lɛ.” Te Gillis tsu shihilɛ nɛɛ he nii ehã tɛŋŋ? Ewie akɛ: “Bei komɛi lɛ, mi kɛ mibinuu lɛ taa shi wɔgbaa sane ŋmɛlɛtswai abɔ. Miboɔ lɛ toi, kɛkɛ lɛ mibi lɛ saji enyɔoo ko koni mikɛnu bɔ ni enuɔ he ehãa kɛ bɔ ni esusuɔ nii ahe ehãa lɛ shishi jogbaŋŋ. Bei komɛi lɛ, kɛ́ migbala sane ko mli mihã lɛ lɛ, mihãa lɛ gbi kome loo nɔ ni ekɛsusu he dani wɔtsa wɔsanegbaa lɛ nɔ. Bei komɛi hu lɛ, mikɛɔ lɛ akɛ ehã mi gbii fioo ko ni mikɛsusu nɔ ni ewie lɛ he.” Gillis wie akɛ, nɔ ni efee nɛɛ ji nɔ ni ye ebua Mattias ni fiofio lɛ, ebanu nibii tamɔ kpɔmɔnɔ lɛ, jeŋ muu fɛɛ Maŋtsɛ ni Nyɔŋmɔ ji lɛ, kɛ Yehowa suɔmɔ lɛ shishi, ni ehe eye. Etsa nɔ akɛ: “Ehe be, ni jeee be fɛɛ be wɔná lɛ mlɛo, shi fiofio lɛ, suɔmɔ ni eyɔɔ kɛhã Yehowa lɛ mli bawa. Mi kɛ miŋa ená miishɛɛ waa akɛ, wɔtsui shi ni wɔto kɛye wɔbua wɔbi lɛ be ni edaa lɛ ye omanye ni anɔkwale lɛ shɛ etsui he.”\nGillis kɛ eŋa lɛ to amɛtsui shi amɛye amɛbua amɛbinuu lɛ, ni amɛkɛ amɛhiɛ fɔ̃ Yehowa nɔ akɛ ebaaye ebua amɛ. Gillis wie akɛ: “Mihã Mattias le shii abɔ akɛ, mi kɛ emami fɛɛ sumɔɔ lɛ waa, ni no tsirɛ wɔ ni wɔsɔle waa wɔhã Yehowa koni eye ebua lɛ ni enu nibii ashishi.” Ehi waa akɛ Gillis kɛ eŋa lɛ to amɛtsui shi!\nShihilɛ kroko ni biɔ ni anɔkwa Kristofoi ajie suɔmɔ kpo ni amɛto amɛtsui shi ji, kɛ́ amɛmiikwɛ amɛwekunyo loo amɛnaanyo ko ni miiye hela ko ni anyɛŋ atsa. Susumɔ nyɛmi yoo ko ni atsɛɔ lɛ Ellen, * ni lɛ hu eyɔɔ Scandinavia maji lɛ eko nɔ lɛ nɔkwɛmɔnɔ lɛ he okwɛ.\nAaafee afii kpaanyɔ ni eho nɛ lɛ, Ellen wu ná strok shii enyɔ sɔŋŋ, ni enɛ sa e-aŋsɔ lɛ he. No hewɔ lɛ, bianɛ lɛ, kɛ́ nɔ ko yɛ musuŋshaa jio, eyɛ miishɛɛ jio, eyɛ awerɛho jio lɛ, enuuu he. Ellen náaa shihilɛ lɛ mlɛo kwraa. Ewie akɛ: “Ehe ebahia ni mato mitsui shi waa ni masɔle waa hu.” Ekɛfata he akɛ: “Ŋmalɛ ni misumɔɔ waa ni shɛjeɔ mimii ji, Filipibii 4:13 lɛ. Jɛmɛ kɛɔ akɛ: ‘Yɛ nɔ fɛɛ nɔ mli lɛ, mitsɔɔ mɔ ni wajeɔ mi lɛ nɔ mináa hewalɛ.’” Hewalɛ nɛɛ eye ebua Ellen ni etee nɔ eto etsui shi yɛ shihilɛ ni wa nɛɛ mli, ni ekɛ ehiɛ efɔ̃ Yehowa nɔ akɛ ebaaye ebua lɛ.—Lala 62:5, 6.\nKASEMƆ YEHOWA TSUISHITOO LƐ\nYehowa ji mɔ ni toɔ etsui shi fe mɔ fɛɛ mɔ yɛ jeŋ muu lɛ fɛɛ, ni esa akɛ wɔkase lɛ. (2 Pet. 3:15) Saji pii yɛ Biblia lɛ mli ni hãa wɔnaa akɛ Yehowa toɔ etsui shi waa. (Neh. 9:30; Yes. 30:18) Akɛ nɔkwɛmɔnɔ lɛ, be ni Abraham bi Yehowa saji yɛ yiŋ ni ekpɛ akɛ ebaakpãtã Sodom hiɛ lɛ he lɛ, te Yehowa fee enii ehã tɛŋŋ? Klɛŋklɛŋ kwraa lɛ, be ni Abraham wieɔ lɛ, Yehowa folɔɔɔ ewiemɔ lɛ mli. Moŋ lɛ, eto etsui shi ebo saji fɛɛ ni ebi kɛ nɔ fɛɛ nɔ ni ewie lɛ toi. No sɛɛ lɛ, Yehowa ti nibii ni Abraham wie lɛ amli, koni ena akɛ ebo lɛ toi jogbaŋŋ, ni ehã ele akɛ, kɛ́ aná jalɔi nyɔŋma pɛ po yɛ Sodom lɛ, ekpãtãŋ maŋ lɛ hiɛ. (1 Mo. 18:22-33) Bɔ ni Yehowa to etsui shi ebo Abraham toi, kɛ bɔ ni ehãaa emli afu lɛ lɛ ji nɔkwɛmɔnɔ kpakpa kɛhã wɔ fɛɛ.\nNo hewɔ lɛ, eyɛ faŋŋ akɛ, tsuishitoo ji su ko ni he hiaa waa. Esa akɛ Kristofoi fɛɛ ajie su nɛɛ kpo, ejaakɛ efata sui ni mɛi ni ewo subaŋ hee lɛ jieɔ lɛ kpo lɛ ahe. Kɛ́ wɔmia wɔhiɛ waa wɔjie su ni nɔ bɛ nɛɛ kpo lɛ, wɔbaawo wɔ-Tsɛ ni yɔɔ ŋwɛi ni susuɔ wɔhe ni toɔ etsui shi lɛ hiɛ nyam, ni abaabu wɔ afata “mɛi ni tsɔɔ hemɔkɛyeli kɛ tsuishitoo nɔ amɛnáa shiwoi lɛ” ahe.—Heb. 6:10-12.\n^ kk. 4 Saji nɛɛhu ni wieɔ sui ni Nyɔŋmɔ mumɔ krɔŋkrɔŋ lɛ hãa wɔjieɔ lɛ kpo lɛ ateŋ klɛŋklɛŋ nɔ lɛ wie suɔmɔ he.\n^ kk. 15 Atsake gbɛ́i lɛ.


Yesu Tsɔɔ Wɔ Sɔlemɔ—Esa Akɛ Gbekɛbii Hu Asɔle!\nKasemɔ Nii Kɛjɛ Tsɔɔlɔ Kpele Lɛ Ŋɔɔ\nKANEMƆ YƐ Acholi Afrikaans Albania Amerika Mumuii Awiemɔ Amharic Arabic Armenia Azerbaijani Azerbaijani (Cyrillic) Bashkir Bicol Blɔfo Brazil Mumuii Awiemɔ Bulgaria Cambodia Catalan Cebuano Chichewa Chile Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatia Czech Denmark Dutch Estonia Faroese Fiji Finland French Ga Georgia Germany Greenland Guarani Haitian Creole Hausa Hela Hiligaynon Hindi Hungary Iloko Indonesia Italia Japan Kikuyu Kiluba Kinyarwanda Kirghiz Korea Krio Kwanyama Latvia Lhukonzo Lithuania Luganda Macedonia Malagasy Maya Mexico Mumuii Awiemɔ Myanmar Nepali Norway Oromo Ossetia Pangasinan Papiamento (Curaçao) Peru Mumuii Awiemɔ Poland Portuguese (Brazil) Quechua (Ayacucho) Quechua (Bolivia) Quechua (Cuzco) Romania Russia Russia Mumuii Awiemɔ Samoa Serbia (Roma) Serbian (Cyrillic) Setswana Seychelles Creole Shona Sinhala Slovak Slovenia Solomon Islands Pidgin Spania Swahili Sweden Tagalog Tajiki Tatar Thailand Tigrinya Tiv Tonga Tsonga Turkey Turkmen Tuvalu Tzotzil Ukrain Urdu Uzbek Vietnam Xhosa Yoruba Zulu\nYesu Tsɔɔ Wɔ Sɔlemɔ\nANI okɛ Yehowa Nyɔŋmɔ wieɔ?— Eesumɔ ni okɛ lɛ awie. Kɛji akɛ okɛ Nyɔŋmɔ miiwie lɛ, atsɛɔ enɛ akɛ sɔlemɔ. Yesu kɛ e-Tsɛ ni yɔɔ ŋwɛi lɛ wie shii abɔ. Yɛ bei komɛi amli lɛ esumɔɔ ni ekome too ehi he ko beni ekɛ Nyɔŋmɔ wieɔ. Be ko lɛ Biblia lɛ kɛɛ, “Ekwɔ gɔŋ lɛ, ekome too, ní eyasɔle. Shi beni je na lɛ, ekome too eyɔɔ jɛi.”—Mateo 14:23.\nNɛgbɛ obaanyɛ oya ni okome too oyasɔle yɛ jɛmɛ oha Yehowa?— Ekolɛ okome too obaanyɛ okɛ Yehowa awie dani owɔ gbɛkɛ. Yesu kɛɛ: “Kɛ́ oosɔle lɛ, botemɔ opia mli, ni oŋa oshinaa lɛ, ni osɔle oha otsɛ yɛ teemɔ mli.” (Mateo 6:6) Ani osɔleɔ ohaa Yehowa daa gbɛkɛ dani owɔɔ?— Esa akɛ ofee nakai.\nYesu sɔle be ni ekome too eyɔɔ . . . kɛ beni ekɛ mɛi krokomɛi yɔɔ\nYesu hu sɔleɔ beni mɛi krokomɛi yɔɔ emasɛi. Beni Yesu naanyo Lazaro gbo lɛ, ekɛ mɛi krokomɛi sɔle yɛ he ni ayafu Lazaro yɛ lɛ. (Yohane 11:41, 42) Ni Yesu hu sɔleɔ kɛ́ ekɛ ekaselɔi lɛ miifee kpeei. Ani oyaa kpeei ni asɔleɔ yɛ jɛmɛ lɛ ashishi?— Mɔ ko ni eda fɔɔ sɔlemɔ yɛ jɛmɛ. Bó nɔ ni ekɛɔ lɛ toi jogbaŋŋ, ejaakɛ ekɛ Nyɔŋmɔ miiwie yɛ onajiaŋ. Kɛkɛ lɛ obaanyɛ okɛɛ “Amen” beni sɔlemɔ lɛ eba naagbee. Ani onuɔ “Amen” ni okɛɔ yɛ sɔlemɔ lɛ naagbee lɛ shishi?— Etsɔɔ akɛ osumɔɔ sɔlemɔ lɛ. Etsɔɔ akɛ okɛ enɛ kpãa gbee, ni ákɛ oosumɔ ni bo hu efee osɔlemɔ.\nMɛni hewɔ esa akɛ obo toi jogbaŋŋ kɛji akɛ aasɔle yɛ kpeei ashishi lɛ?\nYesu hu sɔleɔ kɛ́ ebaaye nii. Edaa Yehowa shi yɛ niyenii ni ebaaye lɛ hewɔ. Ani osɔleɔ be fɛɛ be dani oyeɔ nii?— Ehi akɛ wɔbaada Yehowa shi yɛ niyenii ni wɔná lɛ hewɔ dani wɔje shishi wɔye. Mɔ kroko baanyɛ asɔle beni nyɛyeɔ nii kutuu lɛ. Shi kɛ́ okome too oyeɔ nii hu? Aloo kɛji akɛ okɛ mɛi ni edaaa Yehowa shi lɛ miiye nii hu?— No lɛ ehe baahia ni okome osɔle.\nAni esa akɛ osɔle waa be fɛɛ be? Aloo Yehowa baanyɛ anu kɛji akɛ okome osɔle diŋŋ?— Wɔbaanyɛ wɔle hetoo lɛ kɛtsɔ nɔ ni ba Nehemia nɔ lɛ nɔ. Eji Yehowa jálɔ ni tsu nii yɛ Persia Maŋtsɛ Artashasta maŋtsɛwe lɛ. Gbi ko lɛ Nehemia fee enii mɔbɔmɔbɔ ejaakɛ enu akɛ Yerusalem, ni ji emaŋbii lɛ amaŋtiase lɛ gbogboi lɛ ekumɔ eshwie shi.\nMɛɛ be obaanyɛ osɔle diŋŋ, taakɛ Nehemia fee lɛ?\nBeni maŋtsɛ lɛ bi Nehemia nɔ hewɔ ni efee ehiɛ mɔbɔmɔbɔ lɛ, klɛŋklɛŋ lɛ Nehemia sɔle diŋŋ. Kɛkɛ ni Nehemia kɛɛ maŋtsɛ lɛ nɔ hewɔ ni eyeɔ awerɛho lɛ, ni ebi lɛ akɛ ani ebaanyɛ eya Yerusalem koni eyasaa etswa gbogboi lɛ lo. Mɛni ba?—\nHɛɛ, Nyɔŋmɔ ha Nehemia sɔlemɔ lɛ hetoo. Maŋtsɛ lɛ kɛɛ lɛ akɛ ebaanyɛ eya! Maŋtsɛ lɛ po ha Nehemia tsei babaoo koni ekɛtsu nii ni ekɛtswa gbogboi lɛ. No hewɔ lɛ, Nyɔŋmɔ baanyɛ aha wɔsɔlemɔi ahetoo lɛɛlɛŋ, kɛji akɛ wɔsɔle diŋŋ po.—Nehemia 1:2, 3; 2:4-8.\nAgbɛnɛ susumɔ enɛ he okwɛ. Ani esa akɛ oma oyi shi beni osɔleɔ lɛ? Ani esa akɛ okula shi yɛ onakutsei anaa? Te osusuɔ tɛŋŋ?— Bei komɛi lɛ Yesu kulaa shi ni esɔleɔ. Yɛ bei krokomɛi amli hu lɛ edamɔɔ shi. Ni yɛ bei komɛi amli hu lɛ ewóɔ eyitso nɔ kɛyaa ŋwɛi beni esɔleɔ, taakɛ efee beni esɔle eha Lazaro lɛ.\nNo hewɔ lɛ, mɛni enɛ tsɔɔ?— Hɛɛ, enɛ tsɔɔ akɛ, shihilɛ ni oyɔɔ mli lɛ jeee nɔ ni he hiaa. Yɛ bei komɛi amli lɛ ehi akɛ oooma oyitso shi ni oŋa ohiŋmɛi. Yɛ bei krokomɛi amli hu lɛ ekolɛ obaasumɔ ni okula shi yɛ onakutsei anaa, taakɛ Yesu fee lɛ. Shi, kaimɔ akɛ, wɔbaanyɛ wɔsɔle wɔha Nyɔŋmɔ be fɛɛ be yɛ jetsɛremɔ mli loo gbɛkɛ, ni ebaabo wɔ toi. Nɔ titri ni he hiaa yɛ sɔlemɔ he ji akɛ, wɔheɔ wɔyeɔ diɛŋtsɛ akɛ Yehowa miibo toi. Ani oheɔ oyeɔ akɛ Yehowa nuɔ osɔlemɔi lɛ?—\nMɛni obaanyɛ owie he otsɔɔ Nyɔŋmɔ yɛ sɔlemɔ mli?\nMɛni esa akɛ wɔkɛɛ yɛ wɔsɔlemɔi ni wɔsɔleɔ wɔhaa Yehowa lɛ mli?— Kɛɛmɔ mi: Kɛ́ oosɔle lɛ, mɛni okɛɔ Nyɔŋmɔ?— Yehowa haa wɔ nibii kpakpai pii, ni esa jogbaŋŋ akɛ wɔda lɛ shi yɛ nomɛi ahewɔ, aloo jeee nakai?— Wɔbaanyɛ wɔda lɛ shi yɛ niyenii ni wɔyeɔ lɛ hewɔ. Shi ani oda lɛ shi pɛŋ yɛ atatuiaŋ ni feɔ bluu, kɛ tsei kɛ amɛnɔ baaŋmɔŋ, kɛ fɔfɔii fɛfɛji lɛ ahewɔ?— Lɛ efee nomɛi hu.\nBe ko lɛ Yesu kaselɔi lɛ bi ni etsɔɔ amɛ bɔ ni asɔleɔ. No hewɔ lɛ, Tsɔɔlɔ Kpele lɛ fee nakai, ni etsɔɔ amɛ nibii ni he hiaa titri ni esa akɛ amɛsɔle amɛbi. Ani ole nɔ ni nɛkɛ nibii nɛɛ ji?— Kɔ́ o-Biblia lɛ ni ogbele Mateo yitso 6. Wɔnaa nɔ ni mɛi pii tsɛɔ lɛ Wɔ-Tsɛ ni Yɔɔ Ŋwɛi loo Nuŋtsɔ lɛ Sɔlemɔ lɛ kɛjɛ kuku 9 kɛyashi 13 lɛ. Ha ni wɔ fɛɛ wɔkane.\nWɔkaseɔ yɛ biɛ akɛ Yesu kɛɛ wɔ akɛ wɔsɔle yɛ Nyɔŋmɔ gbɛi lɛ he. Ekɛɛ wɔsɔle koni Nyɔŋmɔ gbɛi lɛ he atse, loo abu lɛ akɛ nɔ̃ krɔŋkrɔŋ. Mɛni ji Nyɔŋmɔ gbɛi?— Hɛɛ, no ji Yehowa, ni esa akɛ wɔsumɔ nakai gbɛi lɛ.\nNɔ ni ji enyɔ lɛ, Yesu tsɔɔ wɔ akɛ wɔsɔle koni Nyɔŋmɔ Maŋtsɛyeli lɛ aba. Nɛkɛ Maŋtsɛyeli nɛɛ he hiaa ejaakɛ ekɛ toiŋjɔlɛ baaba shikpɔŋ nɔ, ni ebaafee lɛ paradeiso.\nNɔ ni ji etɛ lɛ, Tsɔɔlɔ Kpele lɛ kɛɛ esa akɛ asɔle koni afee Nyɔŋmɔ suɔmɔnaa nii yɛ shikpɔŋ nɔ tamɔ bɔ ni afeɔ yɛ ŋwɛi lɛ. Kɛji akɛ wɔsɔle wɔbi enɛ lɛ, no lɛ esa akɛ wɔfee nɔ ni Nyɔŋmɔ sumɔɔ ni wɔfee.\nNo sɛɛ lɛ, Yesu tsɔɔ wɔ akɛ wɔsɔle yɛ niyenii ni he hiaa wɔ kɛha gbi lɛ he. Ekɛɛ hu akɛ esa akɛ wɔkpa Nyɔŋmɔ fai beni wɔfee nibii ni ejaaa lɛ. Ni esa akɛ wɔbi ni Nyɔŋmɔ kɛke wɔ. Shi dani eeefee nakai lɛ, esa akɛ wɔkɛ efɔŋ ni mɛi krokomɛi efee wɔ lɛ ake amɛ. Ani eyɛ mlɛo akɛ ooofee nakai?—\nNaagbee lɛ, Yesu kɛɛ akɛ, esa akɛ wɔsɔle koni Yehowa Nyɔŋmɔ abu wɔhe kɛjɛ mɔ fɔŋ, Satan Abonsam dɛŋ. No hewɔ lɛ, enɛɛmɛi fɛɛ ji nibii kpakpai ni esa akɛ wɔsɔle kɛha Nyɔŋmɔ yɛ he.\nEsa akɛ wɔhe wɔye akɛ Yehowa nuɔ wɔsɔlemɔi lɛ. Kɛfata bi ni wɔbiɔ lɛ koni eye ebua wɔ lɛ he lɛ, esa akɛ wɔya nɔ wɔda lɛ shi. Kɛji akɛ nɔ ni wɔwieɔ yɛ sɔlemɔ mli lɛ ji anɔkwale, ni wɔbi lɛ nibii ni ja lɛ, enáa miishɛɛ. Ni ekɛ nibii nɛɛ baaha wɔ. Ani oheɔ enɛ oyeɔ?—\nAnaa ŋaawoi kpakpai babaoo ni kɔɔ sɔlemɔ he lɛ yɛ Romabii 12:12; 1 Petro 3:12; kɛ 1 Yohane 5:14.\nMI-BIBLIA MLI NIKASEMƆI\nYe obua obi lɛ koni ele nɔ hewɔ ni ehe hiaa akɛ esɔle ehã Nyɔŋmɔ gbi fɛɛ gbi lɛ.\nOKƐ YEHOWA ABƆ NAANYO NIFEEMƆI\nMɛni Obaanyɛ Osɔle yɛ He Ŋmɛnɛ?\nŊmaa nɔ ni obaasumɔ ni osɔle yɛ he lɛ he sane, aloo drɔmɔ.\nSɔlemɔ Kɛbi Mumɔ Krɔŋkrɔŋ Be Fɛɛ Be\nNifeemɔ nɛɛ baaye abua gbekɛbii ni eye afii 6 kɛ afii 8 koni amɛle nɔ hewɔ ni ehe hiaa ni wɔya nɔ wɔsɔle lɛ.\nYehowa Hãa Sɔlemɔi ni Yɔɔ Tɛ̃ɛ Ahetoo\nGbekɛbii ni eye afii 6 kɛyashi 8 lɛ baanya nifeemɔ ni tsɔɔ nɔ hewɔ ni esa akɛ wɔsɔlemɔi afee tɛ̃ɛ lɛ he waa.\nNɔ Ni He Hiaa Gbekɛbii Kɛjɛɔ Amɛfɔlɔi Adɛŋ\nNɔ Hewɔ Ni Yesu Ji Tsɔɔlɔ Kpele Lɛ\nWolo Ni Jɛ Nyɔŋmɔ Ni Yɔɔ Suɔmɔ Lɛ Ŋɔɔ\nMɔ Ni Fee Nibii Fɛɛ Lɛ\nNyɔŋmɔ Yɛ Gbɛ́i\n‘Mibinuu Lɛ Nɛ’\nTsɔɔlɔ Kpele Lɛ Sɔmɔ Mɛi Krokomɛi\nToiboo Buɔ Ohe\nMɛi Krokomɛi Anɔ Kwɔlɔ Fe Wɔ\nEhe Miihia Ni Wɔte Shi Wɔwo Kaai\nYesu Yɛ Hewalɛ Fe Daimonioi Lɛ\nYelikɛbuamɔ Ni Jɛ Nyɔŋmɔ Ŋwɛibɔfoi Aŋɔɔ\nMɛi Ni Batsɔmɔ Yesu Kaselɔi Lɛ\nNɔ Hewɔ Ni Esa Akɛ Wɔkɛ Tɔmɔ Ake\nNikasemɔ Ni Kɔɔ Mlihilɛ He\nMɛni He Hiaa Waa Diɛŋtsɛ Lɛ?\nGbɛ Ni Obaatsɔ Nɔ Oná Miishɛɛ\nAni Okaiɔ Akɛ Obaakɛɛ Akɛ Miida Bo Shi?\nAni Eja Gbɛ Akɛ Onɔ?\nAni Osumɔɔ Ni Ofee Klɛŋklɛŋ Mɔ Be Fɛɛ Be?\nAni Esa Akɛ Wɔshwã Yɛ Nɔ Ko He?\nNɔ Hewɔ Ni Esaaa Akɛ Wɔmaleɔ\nNɔ Hewɔ Ni Gbɔmɛi Ahe Yeɔ\nKaatsɔ Julɔ Kɔkɔɔkɔ!\nAni Mɛi Ni Feɔ Nibii Fɔji Lɛ Baanyɛ Atsake?\nNɔ Hewɔ Ni Ewa Akɛ Aaafee Ekpakpa\nNamɔ Ji O-Nyɔŋmɔ?\nBɔ Ni Ooofee Ole Mɔ Ni Esa Akɛ Obo Lɛ Toi\nAni Okpɔlɔŋmɛi Kɛhã Hiɛtserɛjiemɔi Fɛɛ Saa Nyɔŋmɔ Hiɛ?\nYelikɛbuamɔ Koni Wɔye Wɔ Gbeyeishemɔi Anɔ Kunim\nHe Ni Obaaná Miishɛjemɔ Kɛjɛ\nBɔ Ni Abu Yesu He Ahã\nYesu Baanyɛ Abu Wɔhe\nMɛni Baaba Kɛ́ Wɔgboi?\nWɔbaanyɛ Wɔte Shi Kɛjɛ Gbele Mli!\nNamɛi Abaatee Amɛ Shi Lɛ? Nɛgbɛ Amɛbaahi?\nYehowa Kɛ E-Bi Lɛ Ni Abaakai Amɛ\nNɔ Hewɔ Ni Esa Akɛ Wɔsumɔ Yesu Sane\nNyɔŋmɔ Kai E-Bi Lɛ\nBɔ Ni Wɔɔfee Ni Wɔhã Nyɔŋmɔ Aná Miishɛɛ\nGbekɛbii Ni Hãa Nyɔŋmɔ Náa Miishɛɛ\nNɔ Hewɔ Ni Esa Akɛ Wɔtsu Nii\nNamɛi Ji Wɔnyɛmimɛi Hii Kɛ Yei Lɛ?\nEsa Akɛ Wɔnanemɛi Asumɔ Nyɔŋmɔ\nMɛni Ji Nyɔŋmɔ Maŋtsɛyeli Lɛ? Bɔ Ni Wɔɔtsɔɔ Akɛ Wɔsumɔɔ No\nNu Fite Jeŋ Ko—Ani Ebaaba Ekoŋŋ?\nBɔ Ni Wɔfeɔ Wɔleɔ Akɛ Harmagedon Ebɛŋkɛ\nNyɔŋmɔ Toiŋjɔlɛ Jeŋ Hee Lɛ—Obaanyɛ Ohi Jɛmɛ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko Kasemɔ Nii Kɛjɛ Tsɔɔlɔ Kpele Lɛ Ŋɔɔ\nOfainɛ Bó Misɔlemɔ Toi (Lala 41)\nNyɔŋmɔ Hã Nehemia Sɔlemɔ lɛ Hetoo


Shika Tsina Bi Lɛ | Biblia Mli Sane\nShika Tsina Bi Lɛ\nOO, OO! Mɛni gbɔmɛi lɛ feɔ agbɛnɛ nɛɛ? Amɛmiisɔle amɛmiiha tsina bi! Mɛni hewɔ ni amɛfeɔ enɛ?\nBeni Mose tsɛ waa yɛ gɔŋ lɛ nɔ lɛ, gbɔmɛi lɛ kɛɛ akɛ: ‘Wɔleee nɔ ni eba Mose nɔ. No hewɔ lɛ nyɛhaa wɔfea nyɔŋmɔ koni enyiɛ wɔhiɛ kɛjɛ shikpɔŋ nɛɛ nɔ.’\nMose nyɛmi nuu Aaron kɛɛ akɛ: ‘Ehi nakai. Nyɛjiea nyɛ shika toiiaŋnii lɛ fɛɛ ni nyɛkɛbahaa mi.’ Beni gbɔmɛi lɛ fee nakai lɛ, Aaron sere fɛɛ ni ekɛfee shika tsina bi ko. Ni gbɔmɛi lɛ kɛɛ akɛ: ‘Wɔ-Nyɔŋmɔ ni jie wɔ kɛjɛ Mizraim lɛ nɛ!’ Ni Israelbii lɛ ŋmɛ okpɔlɔ wulu ko, ni amɛjá shika tsina bi lɛ.\nBeni Yehowa na enɛ lɛ, emli fu waa diɛŋtsɛ. No hewɔ lɛ ekɛɛ Mose akɛ: ‘Kpelekemɔ shi kɛya oya. Gbɔmɛi lɛ miifee nii ni ehiii. Amɛhiɛ ekpa mimlai lɛ anɔ ni amɛmiikoto shi kɛmiiha shika tsina bi.’\nMose he fee oya kɛkpeleke shi kɛjɛ gɔŋ lɛ nɔ. Ni beni etsi ebɛŋkɛ amɛ lɛ, nɔ ni ena nɛ. Gbɔmɛi lɛ miilá ni amɛmiijo kɛmiibɔle shika tsina bi lɛ! Mose mli fu waa ni eŋmɛɛ tɛi tɛtrɛbii enyɔ ni mlai lɛ yɔɔ nɔ lɛ ahe etswia shi, ni amɛmli kumɔ dukuduku. Kɛkɛ ni ewó shika tsina bi lɛ ni esere lɛ kwraa. Kɛkɛ ni egbɛlɛ lɛ ni etsɔ tamɔ mulu.\nGbɔmɛi lɛ efee nɔ ko ni ehiii kwraa. No hewɔ lɛ Mose kɛɛ hii lɛ ekomɛi ni amɛkɔlɔ amɛklantei. Mose kɛɛ akɛ: ‘Esa akɛ gbɔmɛi gbohii ni já shika tsina bi lɛ agboi.’ No hewɔ lɛ hii lɛ gbe gbɔmɛi 3,000! Ani enɛ etsɔɔɔ akɛ esa akɛ wɔhiɛ ahi wɔhe nɔ koni wɔjá Yehowa pɛ, ni wɔkajá amale nyɔŋmɔi lɛ eko kwraa?\n2 Mose 32:1-35.\nIsraelbii lɛ Fee Tsinabi Amaga\nIsraelbii lɛ fee amaga ni amɛkɛɛ edamɔ shi kɛhã Nyɔŋmɔ, shi ani Nyɔŋmɔ kpɛlɛ nɔ?\nKɛmaje Mɔ Ko Kɛmaje Mɔ Ko Shika Tsina Bi Lɛ\nmy sane 36


KANEMƆ YƐ Amharic Argentina Mumuii Awiemɔ Armenia (West) Blɔfo Brazil Mumuii Awiemɔ Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hungary Igbo Italia Japan Mumuii Awiemɔ Kikuyu Korea Lithuania Mizo Moore Myanmar Ndebele Norway Nzema Ossetia Poland Portuguese (Brazil) Sesotho (Lesotho) Setswana Silozi Slovenia Swahili Tsonga Turkey Ukrain Urdu\nBIBLIA lɛ etsɔɔɔ akɛ gbalashihilɛ baafee nɔ ni yɔɔ mlɛo. Nyɔŋmɔ kɛ mumɔ tsirɛ bɔfo Paulo ni eŋma akɛ gbalashihilɛ mli hefatalɔi baana “amanehulu.” (1 Korintobii 7:28) Shi gbalashihilɛ mli hefatalɔi baanyɛ aba naagbai ni amɛkɛaakpe lɛ ashi, ni no aha amɛteŋ mɔ fɛɛ mɔ ana miishɛɛ babaoo. Ha wɔsusu naagbai ekpaa ni nyiɛ sɛɛ nɛɛ ni gbalashihilɛ mli hefatalɔi kɛfɔɔ kpee lɛ ahe, ni wɔkwɛ bɔ ni Biblia mli shishitoo mlai baanyɛ aye abua kɛtsu amɛhe nii.\n“Mikɛ mihefatalɔ lɛ teŋ bɛ tamɔ tsutsu lɛ dɔŋŋ.”\nBIBLIA MLI SHISHITOO MLA:\n‘Yoomɔ nii ni hi titri lɛ.’—FILIPIBII 1:10.\nNibii ni he hiaa fe fɛɛ yɛ oshihilɛ mli lɛ ateŋ ekome ji ogbalashihilɛ lɛ. Ni esa akɛ obu lɛ nakai. No hewɔ lɛ, kwɛmɔ akɛ dekã ni onáaa lɛ ji nɔ ni kɛ naagba nɛɛ baa lo. Kaaha odaa gbi nifeemɔi lɛ miiha gbɛ bakã okɛ ohefatalɔ lɛ teŋ. Yɛ anɔkwale mli lɛ, nitsumɔ ni oyaa kɛ shihilɛi krokomɛi ni anyɛŋ he nɔ ko afee lɛ baanyɛ atse bo kɛjɛ ohefatalɔ lɛ he be kukuoo ko. Shi nibii komɛi yɛ ni obaanyɛ he nɔ ko ofee, ni esa akɛ ofee nakai hu—tamɔ be ni okɛshwɛɔ loo be ni okɛ onanemɛi bɔɔ lɛ nɛkɛ.\nShi kɛlɛ, hefatalɔi komɛi jeɔ gbɛ amɛyatsuɔ nitsumɔi krokomɛi loo amɛyashwɛɔ shwɛmɔi komɛi koni amɛkaná be amɛha amɛhefatalɔi lɛ. Jeee akɛ hefatalɔi ni tamɔ nɛkɛ lɛ ‘ateŋ bɛ jogbaŋŋ.’ Shi moŋ amɛmiijo naagbai anaa foi. Kɛ bo loo ohefatalɔ lɛ yɛ shihilɛ ni tamɔ nɛkɛ mli lɛ, esa akɛ nyɛtao nɔ ni kɛ naagba lɛ baa ni nyɛtsu he nii. Ja nyɛná be nyɛha nyɛhe dani nyɛbaanyɛ ‘nyɛtsɔ heloo kome’ kɛmɔ shi.—1 Mose 2:24.\nBɔ ni mɛi komɛi kɛ ŋaawoo nɛɛ etsu nii: Afii nyɔŋma nɛ ni Andrew * kɛ Tanji ni jɛ Australia lɛ bote gbalashihilɛ mli. Andrew kɛɛ akɛ: “Mikpa shi mina akɛ, be babaoo ni ayeɔ kɛtsuɔ nii kɛ he ni akɛwoɔ hiɛtserɛjiemɔ mli fe nine lɛ baanyɛ aha gbala afite. No hewɔ lɛ, mikɛ miŋa heɔ be kɛgbaa nɔ fɛɛ nɔ he sane.”\nDave kɛ Jane ni yɔɔ United States ni kɛ afii 22 ehi shi akɛ wu kɛ ŋa lɛ ŋɔɔ minitii 30 daa gbɛkɛ ni amɛkɛgbaa amɛniiashikpamɔi ahe sane ni amɛsusuɔ nibii ahe. Jane kɛɛ akɛ: “Be nɛɛ he hiaa wɔ waa, no hewɔ lɛ wɔhaaa nɔ ko nɔ ko afite lɛ.”\n“Wɔgbalashihilɛ lɛ eyaaa lɛ bɔ ni mitaoɔ lɛ lɛ dɔŋŋ.”\n“Mɔ ko mɔ ko akapele miiha ehe, shi moŋ mɔ fɛɛ mɔ apele aha enaanyo.”—1 KORINTOBII 10:24.\nMɔ ni peleɔ ehaa lɛ pɛ ehe yɛ gbalashihilɛ mli lɛ naŋ miishɛɛ kɔkɔɔkɔ, kɛji mɔ lɛ saa ebote gbalashihilɛ mli shii abɔ po. Gbalashihilɛ yeɔ omanye kɛ́ mɛi enyɔ lɛ fɛɛ sumɔɔ akɛ amɛaafee nɔ ko amɛha fe nɔ ni daa nɛɛ aaafee nɔ ko aha amɛ. Yesu tsɔɔ enɛ mli akɛ: “Nɔhamɔ mli yɛ jɔɔmɔ fe hemɔ.”—Bɔfoi lɛ Asaji 20:35.\nBɔ ni mɛi komɛi kɛ ŋaawoo nɛɛ etsu nii: Maria kɛ Martin ni yɔɔ Mexico lɛ bote gbalashihilɛ mli afii 39 nɛ. Shi jeee be fɛɛ be amɛnáa shihilɛ lɛ ogbɔjɔ. Amɛhiɛ kpaŋ shihilɛ ko ni mli wa ni amɛkɛkpe lɛ nɔ. Maria kɛɛ akɛ: “Beni mikɛ Martin taa naa yɛ béi ko ni ba wɔteŋ lɛ mli lɛ, mikɛɛ lɛ nɔ ko ni tsɔɔ akɛ mibuuu lɛ mihaaa nɔ ko. Emli fu waa. Mibɔ mɔdɛŋ akɛ magbala mli matsɔɔ lɛ akɛ mijeee gbɛ, shi mlifu naa kɛkɛ mikɛwie lɛ. Shi ebooo mi toi.” Martin kɛɛ akɛ, “Beni wɔbéɔ lɛ, nɔ ni ba mijwɛŋmɔŋ nɔŋŋ ji akɛ, wɔgbalashihilɛ lɛ naagbee ji no, ni akɛ esaaa akɛ magba mihe naa akɛ masaa nibii koni wɔgbala lɛ ahi.”\nMartin miitao ni ajie bulɛ kpo atsɔɔ lɛ. Maria hu miisumɔ ni anu lɛ shishi. Amɛteŋ mɔ ko mɔ ko náaa nɔ ni etaoɔ lɛ.\nTe amɛfee tɛŋŋ amɛtsu amɛnaagba lɛ he nii lɛ? Martin kɛɛ akɛ: “Miha be shwie mli koni mitsui he ajɔ, ni wɔyi enyɔ lɛ fɛɛ kpɛ wɔyiŋ akɛ, wɔkɛ ŋaawoo kpakpa ni Biblia lɛ kɛhaa akɛ wɔjie bulɛ kpo wɔtsɔɔ wɔhe, ni wɔmli ahi aha wɔhe lɛ baatsu nii. Wɔkase yɛ afii ni eho lɛ mli akɛ, ekɔɔɔ he eko naagbai abɔ ni wɔkɛaakpe lɛ, wɔbaanyɛ wɔtsu amɛhe nii kɛji wɔsɔle kɛbi Nyɔŋmɔ dɛŋ yelikɛbuamɔ ni wɔkɛ Biblia mli ŋaawoi tsu nii lɛ.”—Yesaia 48:17, 18; Efesobii 4:31, 32.\n“Mihefatalɔ lɛ tsuuu esɔ̃i ahe nii.”\n“Wɔteŋ mɔ fɛɛ mɔ baabu lɛ diɛŋtsɛ ehe akɔntaa eha Nyɔŋmɔ.”—ROMABII 14:12.\nŊwanejee ko bɛ he akɛ, gbalashihilɛ yeŋ omanye kɛmɔŋ shi kɛ́ hefatalɔi lɛ ateŋ mɔ kome pɛ bɔɔ mɔdɛŋ akɛ ebaatsu egbɛnaa nii ahe nii. Shi shihilɛ lɛ baafite moŋ kwraa, kɛ́ hefatalɔi enyɔ lɛ fɛɛ tsuuu amɛsɔ̃i ahe nii, ni amɛteŋ mɔ fɛɛ mɔ shwaa enaanyo lɛ.\nKɛ́ daa nɛɛ nɔ ni esa akɛ ohefatalɔ lɛ afee lɛ he pɛ ojwɛŋɔ lɛ, onáŋ miishɛɛ kɔkɔɔkɔ. Nakai ebaalɛ, titri lɛ, kɛ́ okpoo akɛ obaatsu ogbɛfaŋnɔ akɛni ohefatalɔ lɛ tsuuu esɔ̃i ahe nii lɛ hewɔ. Nɔ ni tamɔɔɔ nakai lɛ, kɛ́ obɔ mɔdɛŋ akɛ obaafee wu loo ŋa kpakpa lɛ, ogbalashihilɛ lɛ baanyɛ aye omanye. (1 Petro 3:1-3) Nɔ ni he hiaa waa ji akɛ, kɛji ofee nakai lɛ, ohaa Nyɔŋmɔ naa akɛ oyɛ bulɛ kɛha gbalashihilɛ he gbɛjianɔ ni eto lɛ, ni no baaha ená miishɛɛ naakpa.—1 Petro 2:19.\nBɔ ni mɛi komɛi kɛ ŋaawoo nɛɛ etsu nii: Afii 38 nɛ ni Kim kɛ ewu ni amɛyɔɔ Korea lɛ bote gbalashihilɛ mli. Kim kɛɛ akɛ: “Bei komɛi lɛ, miwu mli fuɔ mi aahu akɛ, ekɛ mi ewieee, ni mileee nɔ hewɔ. Enɛ haa minuɔ he akɛ suɔmɔ ni eyɔɔ kɛha mi lɛ he ejɔ. Bei komɛi lɛ mibiɔ mihe akɛ, ‘Mɛni hewɔ etaoɔ akɛ manu lɛ shishi, yɛ be mli ni lɛ lɛ esumɔɔɔ akɛ enuɔ mi shishi lɛ?’”\nKulɛ Kim baanyɛ ekɛ ejwɛŋmɔ ama bɔ ni ehefatalɔ lɛ kɛ lɛ yeee jogbaŋŋ kɛ esɔ̃i ahe nii ni etsuuu lɛ anɔ. Yɛ no najiaŋ lɛ, ekɔ gbɛ kroko. Kim kɛɛ akɛ: “Mina akɛ ehi jogbaŋŋ akɛ mi tsutsu mabɔ mɔdɛŋ mafee nɔ ko ni kɛ toiŋjɔlɛ baaba be fɛɛ be, moŋ fe nɔ ni makã he mimli afu. Yɛ naagbee lɛ, wɔnyɛɔ wɔŋmɛɔ mlifu lɛ he, ni wɔsaa wɔteŋ yɛ toiŋjɔlɛ mli.”—Yakobo 3:18.\n“Miŋa baaa ehe shi.”\n“Nuu fɛɛ nuu yitso ji Kristo.”—1 KORINTOBII 11:3.\nKɛ́ wu ko nuɔ he akɛ eŋa baaa ehe shi ehaaa lɛ lɛ, klɛŋklɛŋ lɛ, esa akɛ epɛi emli ekwɛ akɛ lɛ diɛŋtsɛ lɛ ebaa ehe shi ehaa e-Yitso ni ji Yesu Kristo lɛ lo. Wu lɛ baanyɛ atsɔɔ akɛ ebaa ehe shi kɛtsɔ Yesu nɔkwɛmɔnɔ lɛ sɛɛ ni eeenyiɛ lɛ nɔ.\nBɔfo Paulo ŋma akɛ: “Nyɛ wumɛi lɛ, nyɛsumɔa nyɛ diɛŋtsɛ nyɛŋamɛi, taakɛ bɔ ni Kristo hu sumɔ asafo lɛ ni eŋɔ lɛ diɛŋtsɛ ehe eha yɛ ehewɔ” lɛ. (Efesobii 5:25) Yesu ‘yeee’ ekaselɔi lɛ ‘anɔ nuŋtsɔmɛi asane.’ (Marko 10:42-44) Ekɛ gbɛtsɔɔmɔi ni yɔɔ faŋŋ ha esɛɛnyiɛlɔi lɛ ni ejaje amɛ kɛ́ ehe bahia ni efee nakai. Shi eyitsoŋ waaa yɛ amɛnɔ. Emli hi ha amɛ, ni ekpaaa babaoo gbɛ kɛjɛɛɛ amɛdɛŋ fe bɔ ni amɛaanyɛ. (Mateo 11:29, 30; Marko 6:30, 31; 14:37, 38) Ekɛ amɛhiamɔ nii ye enɔ lɛ hiɛ be fɛɛ be.—Mateo 20:25-28.\nEsa akɛ wu abi ehe akɛ, ‘Ani mihaa mimaŋ lɛ mli kusumii moŋ náa bɔ ni mibuɔ yitsoyeli kɛ yei mihaa lɛ nɔ hewalɛ fe ŋaawoi kɛ nɔkwɛmɔnii ni yɔɔ Biblia lɛ mli lɛ?’ Akɛ nɔkwɛmɔnɔ lɛ, te obaana yoo ko ni ekpɛlɛɛɛ ewu susumɔ nɔ, shi ejɛ bulɛ mli etsɔɔ ejwɛŋmɔ yɛ sane lɛ he lɛ oha tɛŋŋ? Yɛ Biblia lɛ mli lɛ, ale Abraham ŋa Sara akɛ ŋa ni baa ehe shi waa. (1 Petro 3:1, 6) Shi kɛlɛ, etsɔɔ ejwɛŋmɔ be ni ehe bahia ni efee nakai lɛ, tamɔ be ko beni Abraham yɔseee shihilɛi komɛi ni kulɛ ebaanyɛ ekɛ amɛweku lɛ awo oshara mli lɛ.—1 Mose 16:5; 21:9-12.\nEkã shi faŋŋ akɛ, Abraham keee Sara yi akɛ efee enaabu diŋŋ. Ejeee yiwalɔ. Nakai nɔŋŋ hu wu ni kɛ Biblia mli ŋaawoo tsuɔ nii lɛ famɔŋ eŋa akɛ eye nɔ fɛɛ nɔ ni ebaakɛɛ lɛ lɛ nɔ. Kɛ́ wu ko kɛ mlitsɔlɛ tsu eyitsoyeli lɛ he nii lɛ, eŋa lɛ baabu lɛ waa.\nBɔ ni mɛi komɛi kɛ ŋaawoo nɛɛ etsu nii: James ni yɔɔ England ni bote gbalashihilɛ mli afii kpaanyɔ nɛ lɛ kɛɛ akɛ: “Miikase bɔ ni esa akɛ mikɛ miŋa asusu nii ahe dani makpɛ miyiŋ yɛ saji komɛi ni he hiaa lɛ ahe. Mibɔɔɔ mɔdɛŋ akɛ mapele mipɛ minɔ. Yɛ no najiaŋ lɛ, mibɔɔ mɔdɛŋ akɛ mikɛ ehiamɔ nii baaye minɔ lɛ hiɛ.”\nAfii 59 nɛ ni George ni yɔɔ United States lɛ bote gbalashihilɛ mli. Ekɛɛ akɛ: “Mibɔɔ mɔdɛŋ ni mikɛ miŋa aye tamɔ hefatalɔ kpakpa ni hiɛ kã shi, shi jeee tamɔ mɔ ko ni baa shi.”—Abɛi 31:10.\n“Miwu lɛ, kɛ́ otsiii lɛ lɛ etsiii.”\n“Yei anilee maa shĩa; shi buulu lɛ, ekɛ eniji kumɔɔ shwieɔ shi.”—ABƐI 14:1.\nKɛ́ owu shashaoɔ shi akɛ ebaakpɛ yiŋ yɛ saji komɛi ahe loo enyiɛɛɛ hiɛ yɛ shĩa lɛ kwɛmɔ mli lɛ, kɛ hooo kwraa lɛ, nibii etɛ yɛ ni obaanyɛ ofee. (1) Obaanyɛ owie ehiɛ be fɛɛ be akɛ etsuuu esɔ̃i ahe nii aloo (2) obaanyɛ oshɔ̃ egbɛnaa akɛ weku yitso lɛ yɛ edɛŋ aloo (3) obaanyɛ ojɛ anɔkwayeli mli ojie eyi yɛ mɔdɛŋ fɛɛ ni ebɔɔ lɛ he. Kɛ́ ofee klɛŋklɛŋ nibii enyɔ lɛ ateŋ eko lɛ, no lɛ okɛ oniji baakumɔ bo diɛŋtsɛ oshĩa lɛ oshwie shi. Kɛ́ ohala nɔ ni ji etɛ lɛ, ebaaye ebua bo ni owaje ogbalashihilɛ lɛ.\nHii babaoo sumɔɔ ni ajie bulɛ kpo atsɔɔ amɛ fe suɔmɔ. No hewɔ lɛ, kɛ́ oha owu lɛ na akɛ obuɔ lɛ—oha ena akɛ ohiɛ sɔɔ mɔdɛŋ ni ebɔɔ kɛnyiɛɔ hiɛ yɛ weku lɛ mli lɛ—no baakanya lɛ ni eya ehiɛ. Eji anɔkwale akɛ, jeee be fɛɛ be okɛ owu lɛ baakpã gbee. Ebaabi ni okɛ lɛ asusu saji ni nyɛkpãaa gbee yɛ he lɛ ahe. (Abɛi 18:13) Shi wiemɔi ni okɛbaatsu nii kɛ gbee ni okɛbaawie lɛ baanyɛ atswa ogbalashihilɛ lɛ ema shi loo ekumɔ lɛ eshwie shi. (Abɛi 21:9; 27:15) Jɛɛ bulɛ mli owie, ni no baanyɛ aha onine ashɛ nɔ ni otaoɔ lɛ nɔ—wu ni tsuɔ eyitsoyeli he nii ni ebiii ni atsi lɛ dã.\nBɔ ni mɛi komɛi kɛ ŋaawoo nɛɛ etsu nii: Michele ni yɔɔ United States ni bote gbalashihilɛ mli afii 30 nɛ lɛ kɛɛ akɛ: “Akɛni mimami kome too pɛ tsɔse mi kɛ minyɛmimɛi yei lɛ, ni ebɛ wu ni baaye ebua lɛ hewɔ lɛ, ebafee yoo ni yɔɔ shiŋŋ ni biii mɔ ko dɛŋ yelikɛbuamɔ. Mikase esui nɛɛ. No hewɔ lɛ, ehe bahia ni be fɛɛ be lɛ mabɔ mɔdɛŋ waa ni maba mihe shi. Akɛ nɔkwɛmɔnɔ lɛ, mikase akɛ, yɛ nɔ najiaŋ ni mi diɛŋtsɛ makpɛ miyiŋ yɛ saji komɛi ahe lɛ, esa akɛ mikɛ miwu asusu he dã.”\nRachel ni yɔɔ Australia lɛ kɛ Mark bote gbalashihilɛ mli afii 21 nɛ, ni lɛ hu shihilɛ mli ni atsɔse lɛ yɛ lɛ ná enɔ hewalɛ waa. Ekɛɛ akɛ: “No mli lɛ, mimami baaa ehe shi kwraa ehaaa mipapa. Ekɛ lɛ taa sane naa be fɛɛ be ni ebuuu lɛ. Klɛŋklɛŋ beni mibote gbalashihilɛ mli lɛ, mifee minii tamɔ mimami pɛpɛɛpɛ. Shi beni afii komɛi shwie mli lɛ, mina akɛ sɛɛnamɔ yɛ he waa akɛ akɛ Biblia mli ŋaawoo ni kɔɔ bɔ ni esa akɛ ajie bulɛ kpo lɛ he lɛ aaatsu nii. Amrɔ nɛɛ mikɛ Mark yɛ miishɛɛ naakpa yɛ wɔgbalashihilɛ lɛ mli.”\n“Mihefatalɔ lɛ nifeemɔi woɔ mimli la, ni minyɛɛɛ naa madamɔ dɔŋŋ.”\n“Kɛji mɔ ko kɛ mɔ ko ná sane ko lɛ, nyɛnanaa nyɛhaa nyɛhe ni nyɛkɛfafaa nyɛhe.”—KOLOSEBII 3:13.\nEeenyɛ efeee akɛ be ni nyɛje nyiɛmɔ ni tsɔɔ gbalashihilɛ hiɛ lɛ shishi lɛ, okɛ ojwɛŋmɔ ma mɔ ni okɛbaahi shi lɛ sui kpakpai anɔ titri, ni ekolɛ onaaa etɔmɔi po. Ani obaanyɛ ofee nakai nɔŋŋ amrɔ nɛɛ? Ekã shi faŋŋ akɛ ohefatalɔ lɛ feɔ nibii komɛi ni onyaaa he. Shi bi ohe akɛ, ‘Te mihefatalɔ lɛ sui lɛ ateŋ nɔ ni esa akɛ mikɛ mijwɛŋmɔ ama nɔ titri—esui kpakpai lɛ loo esui gbohii lɛ?’\nYesu kɛ nɔkwɛmɔnɔ ko ni sa jogbaŋŋ tsu nii kɛtsɔɔ bɔ ni ehe hiaa ni wɔku wɔhiɛ wɔshwie mɛi krokomɛi atɔmɔi anɔ. Ebi akɛ: “Mɛɛba onaa kuli ni yɔɔ onyɛmi hiŋmɛi mli lɛ, shi bo diɛŋtsɛ ohiŋmɛi mli mplaŋ lɛ, oyooo lɛ?” (Mateo 7:3) Kuli ji nɔ ko nyɛkɛsiɔɔ ko. Shi mplaŋ ji tso agbo kakadaŋŋ ni akɛwoɔ tsu. Mɛni Yesu taoɔ atsɔɔ lɛ? “Jiemɔ mplaŋ lɛ yɛ bo diɛŋtsɛ ohiŋmɛi mli tsutsu, ni no dani ooona faŋŋ ni ojie kuli lɛ yɛ onyɛmi lɛ hiŋmɛi mli.”—Mateo 7:5.\nDani Yesu kɛ nɔkwɛmɔnɔ nɛɛ aaaha lɛ, ekɛ kɔkɔbɔɔ ko ni yɔɔ hiɛdɔɔ ha kɛtsɔ hiɛ. Ekɛɛ akɛ: “Nyɛkakojoa, koni akakojo nyɛ. Shi nɔ̃ kojomɔ ni nyɛŋɔkojoɔ lɛ, aaaŋɔkojo nyɛ.” (Mateo 7:1, 2) Kɛ́ ootao ni Nyɔŋmɔ akakwɛ otɔmɔi—mplaŋ ni yɔɔ ohiŋmɛi mli lɛ—esa akɛ bo hu oku ohiɛ oshwie ohefatalɔ lɛ tɔmɔi anɔ.—Mateo 6:14, 15.\nBɔ ni mɛi komɛi kɛ ŋaawoo nɛɛ etsu nii: Jenny ni yɔɔ England ni kɛ Simon bote gbalashihilɛ mli afii nɛɛhu nɛ lɛ kɛɛ akɛ: “Mina akɛ nɔ ni haa bei pii lɛ mimli woɔ la ji, miwu etooo nibii ahe gbɛjianɔ kɛtsɔɔɔ hiɛ, shi emɛɔ kɛyashi fɔmɔ eshɛ lagbaŋ dã. Enɛ feɔ mi naakpɛɛ, ejaakɛ beni wɔnyiɛɔ kɛtsɔɔ gbalashihilɛ hiɛ lɛ, no mli lɛ misumɔɔ bɔ ni etsuɔ nibii ahe nii oya nɔŋŋ lɛ waa. Shi amrɔ nɛɛ lɛ, miyɔse akɛ mi hu miyɛ fatɔi, ni eko ji akɛ, misumɔɔ akɛ mafamɔ mɛi. Mi kɛ Simon fɛɛ miikase bɔ ni wɔbaaku wɔhiɛ wɔshwie wɔteŋ mɔ fɛɛ mɔ tɔmɔi anɔ.”\nCurt ni hefatalɔ ji Michele ni wɔtsi etã kɛtsɔ hiɛ lɛ kɛɛ akɛ: “Kɛ́ okɛ ojwɛŋmɔ ma ohefatalɔ lɛ nifeemɔi ni woɔ omli la lɛ anɔ lɛ, nakai nifeemɔi lɛ baafee tamɔ nɔ ni daa nɛɛ emli miiwo wu. Misumɔɔ ni mikɛ mijwɛŋmɔ ama Michele sui kpakpai ni ha miná suɔmɔ miha lɛ lɛ anɔ moŋ.”\nNɔ ni Haa Ayeɔ Omanye\nNɔkwɛmɔnii fioo nɛɛ haa wɔnaa akɛ bɔ fɛɛ bɔ ni fee lɛ akɛ naagbai baakpe yɛ gbalashihilɛ mli, shi abaanyɛ atsu amɛhe nii. Mɛni haa ayeɔ omanye? Ná suɔmɔ oha Nyɔŋmɔ, ni ojɛ otsuiŋ okɛ ŋaawoo ni yɔɔ e-Wiemɔ ni ji Biblia lɛ mli lɛ atsu nii.\nAlex kɛ Itohan ni yɔɔ Nigeria ni kɛ amɛhe ehi shi nɔ ni fe afii 20 lɛ ena nɔ ni haa ayeɔ omanye lɛ. Alex kɛɛ akɛ: “Mina akɛ kɛ́ gbalashihilɛ mli hefatalɔi kɛ Biblia mli shishitoo mlai tsu nii lɛ, kɛ hooo kwraa lɛ, amɛbaanyɛ amɛtsu naagbai fɛɛ ni amɛkɛaakpe yɛ gbalashihilɛ mli lɛ ahe nii.” Eŋa kɛɛ akɛ: “Wɔna akɛ sɛɛnamɔ yɛ he waa akɛ wɔɔfee ekome kɛsɔle daa ni wɔkɛ Biblia mli ŋaawoo akɛ wɔjɛ anɔkwayeli mli wɔsumɔsumɔɔ wɔhe ni wɔnanaa wɔha wɔhe lɛ atsu nii. Amrɔ nɛɛ, naagbai ni wɔkɛkpeɔ lɛ faaa tamɔ bɔ ni eji be ni wɔbote gbalashihilɛ mli klɛŋklɛŋ lɛ.”\nAni obaasumɔ ni ole bɔ ni ŋaawoo kpakpa ni yɔɔ Nyɔŋmɔ Wiemɔ lɛ mli lɛ baanyɛ aye abua oweku lɛ he saji babaoo? Kɛ́ nakai ni lɛ, ha Yehowa Odasefoi kɛ bo asusu Mɛni Biblia lɛ Tsɔɔ Diɛŋtsɛ? * wolo lɛ yitso 14 lɛ he.—w11-E 02/1.\n^ kk. 10 Atsake gbɛi lɛ ekomɛi.\n^ kk. 63 Yehowa Odasefoi ji mɛi ni fee.\nAni wɔnáa be wɔhaa wɔhe?\nAni mibɔɔ mɔdɛŋ akɛ mafee babaoo fe bɔ ni mitaoɔ ni afee aha mi?\nAni mi tsutsu miŋɔɔ hegbɛ lɛ kɛsaa béi?\nAni mibiɔ miŋa susumɔ yɛ sane ko he dani mikpɛɔ miyiŋ?\nAni mikɛ mijwɛŋmɔ maa mihefatalɔ lɛ sui kpakpai lɛ anɔ?


Yohane 11 | Baiblo ɔ Ngɛ Intanɛti ɔ Nɔ | New World Translation\nLazaro gbenɔ (1-16)\nYesu wo Maata kɛ Maria a bua (17-37)\nYesu tle Lazaro si (38-44)\nA so konɛ a gbe Yesu (45-57)\n11 Jehanɛ ɔ, nyumu ko nɛ a tsɛɛ lɛ ke Lazaro ɔ be he wami; e je Betania, ngɛ Maria kɛ e nyɛmiyo Maata a kɔpe ɔ mi. 2 Maria nɛ ɔ lɛ e plɛ nu kɛ e he via kɛ pue Nyɔmtsɛ ɔ nɔ nɛ e ngɔ e yi bwɔmi kɛ tsu e nane ɔmɛ a he ɔ nɛ; e nyɛminyumu Lazaro lɛ e be he wami ɔ nɛ. 3 Enɛ ɔ he ɔ, Lazaro nyɛmiyi ɔmɛ tsɔ nɛ a kɛ sɛ gbi ya ha lɛ ke: “Nyɔmtsɛ, hyɛ! nɔ nɛ o suɔ e sane ɔ be he wami.” 4 Se benɛ Yesu nu he ɔ, e de ke: “Hiɔ nɛ ɔ, pi nɛ e ma ya gbe nya ngɛ gbenɔ mi, mohu ɔ, e maa pee Mawu hɛ mi nyami womi, konɛ a gu nɔ kɛ wo Mawu Bi ɔ hɛ mi nyami.” 5 Ngɛ anɔkuale mi ɔ, Yesu suɔ Maata kɛ e nyɛmiyo ɔ, kɛ Lazaro. 6 Se benɛ e nu kaa Lazaro be he wami ɔ, e kpale hi he nɛ e ngɛ ɔ ligbi enyɔ sɔuu. 7 Lɔ ɔ se ɔ, e de kaseli ɔmɛ ke: “Nyɛ ha nɛ waa kpale kɛ ho Yudea ya ekohu.” 8 Kaseli ɔmɛ de lɛ ke: “Rabi, lingmi nɛ ɔ pɛ nɛ Yudea bi ɔmɛ ka kaa a maa fiaa mo tɛ, nɛ o kpale yaa lejɛ ɔ ekohu lo?” 9 Yesu ha heto ke: “Pu si temi kɛ ya su pu si nɔmi hɛɛ ngmlɛfia 12, aloo pi jã? Ke je na nɛ nɔ ko ngɛ nyɛɛe ɔ, e tɛ we nɔ́ ko, ejakaa e naa je nɛ ɔ mi la a. 10 Se ke je jɔ nɛ nɔ ko ngɛ nyɛɛe ɔ, e tɛɔ si, ejakaa la a be e mi.” 11 Benɛ e de ní nɛ ɔmɛ ta a, e de hu ke: “Wa huɛ Lazaro hwɔ mahe, se i ngɛ blɔ hiae kɛ yaa lejɛ ɔ konɛ ma ya tsɛ̃ɛ lɛ.” 12 Kɛkɛ nɛ kaseli ɔmɛ de lɛ ke: “Nyɔmtsɛ, ke e ngɛ mahe hwɔe ɔ, lɛɛ e ma ná he wami.” 13 E gbenɔ ɔ he munyu mohu nɛ Yesu tu ɔ nɛ. Se mɛɛ lɛɛ a susu kaa mahe nɛ nɔ hwɔɔ kɛ jɔɔ e he ɔ he munyu nɛ e ngɛ tue. 14 Kɛkɛ nɛ Yesu gba mi kpoo nɛ e de mɛ ke: “Lazaro gbo, 15 nɛ nyɛ he ɔ, e ngɔ ye nya kaa i be lejɛ ɔ bɔ nɛ pee nɛ nyɛ he ye. Se nyɛ ha nɛ waa ho e ngɔ ya.” 16 Enɛ ɔ he ɔ, Toma, nɔ nɛ a tsɛɛ lɛ ke Hayo ɔ de e nyɛmimɛ kaseli ɔmɛ ke: “Nyɛ ha nɛ wɔ hu waa ya konɛ waa kɛ lɛ tsuo nɛ ya gbo.” 17 Benɛ Yesu su lejɛ ɔ, e na kaa Lazaro ye ligbi eywiɛ sɔuu momo ngɛ yɔkɔ* ɔ mi. 18 Betania kɛ Yerusalɛm kɛ we, a kpɛti kɛmi maa pee si tomi enyɔ.* 19 Nɛ Yuda bi ɔmɛ a kpɛti nihi fuu ba je ngmlaa ha Maata kɛ Maria, nɛ a ngɛ a bua woe ngɛ a nyɛminyumu ɔ he je. 20 Benɛ Maata nu kaa Yesu ma a, e ho konɛ e kɛ lɛ ya kpe; se Maria lɛɛ e hii si ngɛ we ɔ mi. 21 Kɛkɛ nɛ Maata de Yesu ke: “Nyɔmtsɛ, kaa o ngɛ hiɛ ɔ, jinɛ ye nyɛminyumu ɔ ko gbo we. 22 Se kɛ̃ ɔ, amlɔ nɛ ɔ po ɔ, i le kaa nɔ́ fɛɛ nɔ́ nɛ o ma bi Mawu ɔ, Mawu ma ha mo.” 23 Yesu de lɛ ke: “O nyɛminyumu ɔ maa te si.” 24 Maata de lɛ ke: “I le kaa e maa te si ngɛ nyagbe ligbi ɔ nɔ ngɛ gbogboehi a si tlemi ɔ mi.” 25 Yesu de lɛ ke: “Imi ji gbogboehi a si tlemi ɔ kɛ wami ɔ nɛ. Nɔ nɛ e heɔ mi yeɔ ɔ, ke e gbo po ɔ, e maa ba wami mi; 26 nɛ nɔ fɛɛ nɔ nɛ e ngɛ wami mi nɛ e heɔ mi yeɔ ɔ be gboe gblegbleegble. Anɛ o heɔ enɛ ɔ yeɔ lo?” 27 Maata de lɛ ke: “Ee, Nyɔmtsɛ, i heɔ yeɔ kaa mo ji Kristo ɔ, Mawu Bi ɔ, nɔ nɛ e ma je ɔ mi ɔ nɛ.” 28 Benɛ e de enɛ ɔ, e pue nɔ kɛ ho nɛ e ya tsɛ e nyɛmiyo Maria, nɛ e wo e tue mi ke: “Tsɔɔlɔ ɔ ngɛ hiɛ ɔ, nɛ e ngɛ mo tsɛe.” 29 Benɛ e nu enɛ ɔ, e te si pam nɛ e ho e ngɔ ya. 30 Jamɛ a be ɔ mi ɔ, Yesu sui kɔpe ɔ mi lolo, mohu ɔ, e ngɛ he nɛ Maata kɛ lɛ ba kpe ngɛ ɔ loloolo. 31 Benɛ Yuda bi ɔmɛ nɛ a kɛ Maria ngɛ we ɔ mi nɛ a ngɛ e bua woe ɔ na kaa e te si pam kɛ je kpo ɔ, a nyɛɛ e se, nɛ a susu kaa e yaa yɔkɔ* ɔ he konɛ e ya fo ya ngɛ lejɛ ɔ. 32 Benɛ Maria ya su he nɛ Yesu ngɛ ɔ nɛ e na Yesu ɔ, e kpla si ngɛ e nane nya nɛ e de lɛ ke: “Nyɔmtsɛ, kaa o ngɛ hiɛ ɔ, jinɛ ye nyɛminyumu ɔ ko gbo we.” 33 Benɛ Yesu na kaa e ngɛ ya foe nɛ Yuda bi ɔmɛ nɛ a piɛɛ Maria he kɛ ba a hu ngɛ ya foe ɔ, e ye aywilɛho ngɛ e mi,* nɛ e hao. 34 E bi mɛ ke: “Jije nyɛ to lɛ ngɛ?” A de lɛ ke: “Nyɔmtsɛ, moo ba nɛ o ba hyɛ.” 35 Yesu wɔle vo nyu. 36 Kɛkɛ nɛ Yuda bi ɔmɛ bɔni demi ke: “Hyɛ, e suɔ e sane nitsɛnitsɛ!” 37 Se a kpɛti ni komɛ bi ke: “Anɛ nyumu nɛ ɔ nɛ e bli nyumu ɔ nɛ e hɛ ngmɛ yu ɔ hɛ ngmɛ ɔ ko nyɛ we nɛ e tsi nɔ nɛ ɔ gbenɔ ɔ nya lo?” 38 Kɛkɛ nɛ benɛ Yesu kpale ye aywilɛho* ngɛ e mi ekohu ɔ, e ba yɔkɔ* ɔ he. Ngɛ anɔkuale mi ɔ, yɔkɔ ɔ ji tɛ puɔ nɛ a kɛ tɛ tsi nya. 39 Yesu de ke: “Nyɛ je tɛ ɔ.” Maata, nɔ nɛ e gbo ɔ nyɛmiyo ɔ de lɛ ke: “Nyɔmtsɛ, be nɛ ɔ mi ɔ, e ngɛ fu jee, ejakaa ligbi eywiɛ sɔuu ji nɛ ɔ nɛ.” 40 Yesu de lɛ ke: “Anɛ i de we mo kaa ke o he ye ɔ, o maa na Mawu hɛ mi nyami ɔ lo?” 41 Lɔ ɔ he ɔ, a je tɛ ɔ. Kɛkɛ nɛ Yesu wo e hɛ nɔ, nɛ e hyɛ hiɔwe nɛ e de ke: “Tsaatsɛ, i naa mo si kaa o bu mi tue. 42 Ngɛ anɔkuale mi ɔ, i le kaa o buɔ mi tue be fɛɛ be; se i de jã ngɛ nimli babauu nɛ a daa si ngɛ hiɛ ɔ he je, konɛ a he ye kaa mo lɛ o tsɔ mi.” 43 Benɛ e de ní nɛ ɔmɛ ɔ, e kɛ gbi nɛ nya wa kpa ngmlaa ke: “Lazaro, jee kpo!” 44 Nyumu ɔ nɛ e gbo ɔ je kpo kɛ ba, nɛ bo nɛ a kɛ blaa e nanehi kɛ e ninehi ɔ ngɛ e he, nɛ bo fĩ e hɛ mi. Yesu de mɛ ke: “Nyɛɛ pɛne lɛ nɛ nyɛ ha nɛ e ya.” 45 Enɛ ɔ he ɔ, Yuda bi fuu nɛ a ba Maria ngɔ nɛ a na nɔ́ nɛ Yesu pee ɔ he lɛ ye, 46 se a ti ni komɛ je kɛ ho Farisi bi ɔmɛ a ngɔ ya nɛ a ya bɔ mɛ nɔ́ nɛ Yesu pee ɔ. 47 Enɛ ɔ he ɔ, osɔfo nikɔtɔma amɛ kɛ Farisi bi ɔmɛ tsɛ Sanhedri bi ɔmɛ kpe nɛ a de ke: “Mɛni wa maa pee, ejakaa nyumu nɛ ɔ ngɛ okadihi fuu pee? 48 Ke wa ngmɛ lɛ blɔ kaa e ya nɔ jã a, mɛ tsuo a ma he lɛ maa ye, nɛ Roma bi ɔmɛ maa ba nɛ a ma ba ngɔ wa sɔlemi we ɔ* kɛ wa ma a ngɛ wa dɛ.” 49 Se a kpɛti nɔ kake nɛ a tsɛɛ lɛ ke Kayafa, nɛ lɛ ji osɔfo nɔkɔtɔma pe kulaa ngɛ jamɛ a jeha a mi ɔ de mɛ ke: “Nyɛ li nɔ́ ko nɔ́ ko kulaa, 50 jinɛ e sa nɛ nyɛ ko susu he nɛ nyɛ ko le kaa nyɛ ma ná he se ke nɔ kake gbo ha ni ɔmɛ mohu pe nɛ ma a tsuo hɛ mi ma kpata.” 51 Se pi lɛ nitsɛ e yi mi nɛ e to kɛ tu munyu nɛ ɔ, mohu ɔ, akɛnɛ osɔfo nɔkɔtɔma pe kulaa ji lɛ ngɛ jamɛ a jeha a mi he je ɔ, e gba kɛ fɔ si kaa Yesu ma gbo kɛ ha ma a, 52 nɛ pi kɛ ha ma a pɛ kɛkɛ, se mohu ɔ, konɛ e bua Mawu bimɛ nɛ a gbɛ kɛ fĩa amɛ a nya nɛ e pee mɛ kake. 53 Lɔ ɔ he ɔ, kɛ je jamɛ a ligbi ɔ se kɛ yaa a, a so kaa a maa gbe lɛ. 54 Enɛ ɔ he ɔ, Yesu nyɛɛ we ngɛ Yuda bi ɔmɛ a kpɛti nɛ nihi nɛ a na lɛ hu, mohu ɔ, e je lejɛ ɔ kɛ ho kpokpa nɛ e kɛ nga a nɔ kɛ we ɔ mi ya, nɛ e kɛ kaseli ɔmɛ ya hi ma ko nɛ a tsɛɛ ke Efraim ɔ mi. 55 Jehanɛ ɔ, Yuda bi ɔmɛ a He Tsɔmi ɔ su ta, nɛ nihi fuu je kɔpe ɔmɛ a mi nɛ a kuɔ kɛ ho Yerusalɛm ya konɛ a ya tsukɔ a he ngɛ kusumi nya loko He Tsɔmi ɔ nɛ e su. 56 A ngɛ Yesu hlae, nɛ benɛ a daa si ngɛ sɔlemi we ɔ, a ngɛ a sibi bie ke: “Kɛ nyɛ susu kɛɛ? Anɛ e be gbijlɔ ɔ bae kulaa lo?” 57 Se osɔfo nikɔtɔma amɛ kɛ Farisi bi ɔmɛ fã kaa ke nɔ ko ná le he nɛ Yesu ngɛ ɔ, e sa nɛ e ba bɔ amaniɛ, konɛ a nyɛ nɛ a ya nu lɛ.\n^ Maa pee kilomita etɛ. Hela, “maa pee stadia 15.”\n^ Hela, “mumi mi.”\n^ Hela, “fa hmm.”\n^ Hela, “wa hiɛmɛ nɛ ɔ.”


Baiblo Mi Sanehi Noa Kpɛ Lɛ - Yehowa Odasefoli Internet Nítsumi He\nNOA ngɛ yo kɛ binyumuhi etɛ. A tsɛɛ mɛ Shem, Ham kɛ Yafet. A ti nɔ tsuaa nɔ ngɛ yo kakaaka. Lɔɔ he ɔ nimli nɛ ngɛ Noa weku ɔ mi ɔ, a yibɔ ji kpaanyɔ.\nMawu ha nɛ Noa pee nɔ́ ko nɛ ngɛ nyakpɛ. E de lɛ ke e kpɛ lɛ nguaa ko. Lɛ nɛ ɔ kle kaa mele, se e ngɛ kaa daka nguaa nɛ e ka gagaaga hulɔ. Mawu de lɛ ke, ‘Kpɛɛ lɛ ɔ siaudo etɛ nɛ́ o pee tsuhi kɛ wo mi.’ Noa kɛ e weku ɔ maa hi tsu ɔ ekomɛ a mi, nɛ a niye ní kɛ lohwehi hu maa hi tsu kpa amɛ a mi.\nMawu de Noa ke e kpɛ lɛ ɔ bɔnɛ nyu be nyɛe maa sɛ mi. E de ke: ‘Ma ha nyu afua nguaa ma ba kpata je ɔ tsuo hɛ mi. Nɔ tsuaa nɔ nɛ be lɛ ɔ mi ɔ ma gbo.’\nNoa kɛ e bimɛ ɔmɛ bu Yehowa tue nɛ a je lɛ ɔ kpɛmi sisi. Se ni kpa amɛ lɛɛ muɔmi kɛkɛ nɛ a ngɛ mɛ muɔe. A ya nɔ nɛ a pee ní yayamihi. Benɛ Noa de mɛ nɔ́ nɛ Mawu ma peemi ɔ, nɔ ko nɔ ko he we lɛ yi.\nA ngɔ be gagaa kɛ kpɛ lɛ ɔ ejakaa e kle saminya. Nyagbe ɔ, a gbe lɛ ɔ kpɛmi nya ngɛ jehahi fuu se. Mawu de Noa ke e ngɔ lohwehi kɛ wo lɛ ɔ mi. E de lɛ ke e ngɔ lohwe henɔhi komɛ enyɔɔnyɔ, nɛ ji eku kɛ eyo kɛ wo lɛ ɔ mi. Se lohwe kpahi komɛ lɛɛ Mawu de lɛ ke e ngɔ kpaagokpaago kɛ wo lɛ ɔ mi. Jehanɛ se, Mawu de Noa ke e ngɔ lohwe pɛlitsɛmɛ slɔɔtoslɔɔtohi kɛ wo lɛ ɔ mi. Noa pee bɔnɛ Mawu de lɛ ɔ pɛpɛɛpɛ.\nPee se ɔ, Noa kɛ e weku ɔ hu sɛ lɛ ɔ mi. Kɛkɛ nɛ Mawu nga sinya a. Noa kɛ e weku ɔ mlɛ ngɛ lɛ ɔ mi. Ngɔɔ lɛ kaa o piɛɛ a he ngɛ lɛ ɔ mi nɛ nyɛ ngɛ mlɛe. Anɛ nyu afua ko maa ba niinɛ kaa bɔnɛ Mawu de ɔ lo?\n1 Mose 6:9-22; 7:1-9.\nNihi enyɛmɛ ngɛ Noa weku ɔ mi, nɛ kɛ a tsɛɛ e binyumu ɔmɛ kɛɛ?\nMɛni nɔ́ ko nɛ ngɛ nyakpɛ Mawu de Noa ke e pee, nɛ mɛni heje?\nBenɛ Noa de ni ɔmɛ nɔ́ heje nɛ e ngɛ lɛ ɔ kpɛe ɔ, kɛ a pee a ní ha kɛɛ?\nMɛni Mawu de Noa kaa e pee ngɛ lohwe ɔmɛ a he?\nBenɛ Mawu nga lɛ ɔ sinya a se ɔ, mɛni e biɔ nɛ Noa kɛ e weku ɔ nɛ pee?\nKane 1 Mose 6:9-22.\nMɛni ha Noa pee Mawu jalɔ nɛ ngɛ slɔɔto ngɛ ni kpa amɛ a he ɔ? (1 Mose 6:9, 22)\nKɛ Yehowa nuɔ basabasa peemi he ha kɛɛ, nɛ kɛ e sa kaa enɛ ɔ nɛ́ kɔ wa hɛja jemihi a he kɛɛ? (1 Mose 6:11, 12; La 11:5)\nMɛni blɔ nɔ wa ma nyɛ maa kase Noa ngɛ ke a ngɔ blɔ tsɔɔmi nɛ je Yehowa blɔ nya tomi ɔ mi kɛ ha wɔ ɔ? (1 Mose 6:22; 1 Yoh. 5:3)\nKane 1 Mose 7:1-9.\nMɛni blɔ nɔ bɔnɛ Yehowa bu Noa nɛ́ yi mluku ɔ dalɔ ɔ woɔ wɔ he wami ngɛ mwɔnɛ ɔ? (1 Mose 7:1; Abɛ 10:16; Yes. 26:7)


Romabii 3 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n“Nyɔŋmɔ afee anɔkwafo” (1-8)\nYudafoi kɛ Helabii fɛɛ yɛ esha shishi (9-20)\nWɔ fɛɛ wɔnyɛɛɛ wɔjie Nyɔŋmɔ anunyam lɛ kpo (23)\n3 Belɛ, mɛni Yudafonyo kɛfe mɛi krokomɛi, aloo mɛɛ sɛɛnamɔ yɔɔ ketiafoo mli mɔ? 2 Efa yɛ gbɛ fɛɛ gbɛ nɔ. Klɛŋklɛŋ nɔ lɛ ji akɛ, atu Nyɔŋmɔ wiemɔi krɔŋkrɔŋi lɛ awo amɛdɛŋ. 3 Belɛ, mɛni ji sane lɛ mɔ? Kɛ́ mɛi komɛi bɛ hemɔkɛyeli lɛ, ani hemɔkɛyeli ni amɛbɛ lɛ baahã Nyɔŋmɔ afee mɔ ni yeee anɔkwa? 4 Dabida! Moŋ lɛ, Nyɔŋmɔ afee anɔkwafo, kɛji gbɔmɔ fɛɛ gbɔmɔ fee amalelɔ po, taakɛ aŋma lɛ, akɛ: “Koni abu bo jalɔ yɛ owiemɔi amli ní oye kunim kɛ́ aakojo bo.” 5 Shi, kɛ́ ja ni wɔjaaa lɛ hãa Nyɔŋmɔ jalɛ lɛ jeɔ kpo lɛ, mɛni wɔyɔɔ kɛɛmɔ? Kɛ́ Nyɔŋmɔ jie emlifu kpo lɛ, ani no tsɔɔ akɛ ejeee jalɔ? (Bɔ ni gbɔmɔ wieɔ miwieɔ nɛɛ.) 6 Dabida! Kɛjeee nakai lɛ, te Nyɔŋmɔ baafee tɛŋŋ ekojo je lɛ? 7 Shi kɛ́ mimalemɔ lɛ hãa Nyɔŋmɔ anɔkwale lɛ jeɔ kpo faŋŋ kɛwoɔ ehiɛ nyam lɛ, mɛni hewɔ akojoɔ mi hu akɛ eshafeelɔ? 8 Ni mɛni hewɔ wɔkɛɛɛ tamɔ bɔ ni mɛi komɛi foɔ sane amɛfɔ̃ɔ wɔnɔ akɛ wɔkɛɔ lɛ, akɛ, “Nyɛhãa wɔfea nibii fɔji koni nibii kpakpai aba” lɛ? Nakai mɛi lɛ afɔbuu kojomɔ lɛ ja jogbaŋŋ. 9 Belɛ, te tɛŋŋ? Ani wɔhi fe mɛi krokomɛi lɛ? Dabi kwraa! Ejaakɛ wɔtsɔ hiɛ wɔwie momo akɛ Yudafoi kɛ Helabii fɛɛ yɛ esha shishi; 10 taakɛ aŋma lɛ, akɛ: “Gbɔmɔ ko bɛ ni ji jalɔ, mɔ kome folo bɛ; 11 mɔ ko mɔ ko bɛ ni yɔɔ sɛɛyoomɔ; mɔ ko mɔ ko bɛ ni taoɔ Nyɔŋmɔ sɛɛ gbɛ. 12 Gbɔmɛi fɛɛ egba afã, amɛ fɛɛ kwa amɛtsɔmɔ mɛi ni ehiii hãaa nɔ ko; mɔ ko mɔ ko bɛ ni jieɔ mlihilɛ kpo, mɔ kome folo po bɛ.” 13 “Amɛsɛ̃ lɛ, gbonyo bu ní agbele naa ni; amɛkɛ amɛlilɛii lakaa mɔ.” “Onufui anaa ebɔɔ yɛ amɛnaabu.” 14 “Ni loomɔ kɛ joomɔ eyi amɛdaaŋ obɔ.” 15 “Amɛnaji yɛ oya kɛ láshishwiemɔ.” 16 “Hiɛkpatamɔ kɛ hejaramɔ yɛ amɛgbɛi anɔ, 17 ni amɛleee toiŋjɔlɛ gbɛ lɛ.” 18 “Nyɔŋmɔ gbeyeishemɔ bɛ amɛhiŋmɛii anɔ.” 19 Agbɛnɛ, wɔle akɛ nibii fɛɛ ni Mla lɛ kɛɔ lɛ, mɛi ni yɔɔ Mla lɛ shishi lɛ ekɛwieɔ, koni naabu fɛɛ naabu afee dioo, ni je lɛ fɛɛ afee mɛi ni sa Nyɔŋmɔ toigbalamɔ. 20 No hewɔ lɛ, atsɔŋ mla nitsumɔi anɔ abuŋ mɔ ko mɔ ko* jalɔ yɛ ehiɛ, ejaakɛ mla nɔ atsɔɔ anáa esha he nilee krɔŋŋ. 21 Shi agbɛnɛ ashi mla lɛ sɛɛ ajie Nyɔŋmɔ jalɛ lɛ kpo faŋŋ, ni Mla lɛ kɛ Gbalɔi lɛ yeɔ enɛ he odase, 22 hɛɛ, Nyɔŋmɔ jalɛ ni atsɔɔ Yesu Kristo mli hemɔkɛyeli nɔ akɛhãa mɛi fɛɛ ni yɔɔ hemɔkɛyeli lɛ. Ejaakɛ srɔto ko bɛ amɛteŋ. 23 Ejaakɛ mɛi fɛɛ efee esha ni amɛnyɛɛɛ amɛjie Nyɔŋmɔ anunyam lɛ kpo, 24 ni eji duromɔ keenɔ akɛ abuɔ amɛ jalɔi yɛ eduromɔ lɛ naa, kɛtsɔ kpɔ̃ ni atsɔ kpɔmɔnɔ ni Kristo Yesu wo lɛ nɔ akpɔ̃ amɛ lɛ nɔ. 25 Nyɔŋmɔ ŋɔ lɛ ehã akɛ afɔle kɛhã kpatamɔ* kɛtsɔ elá lɛ mli hemɔkɛyeli lɛ nɔ. Nyɔŋmɔ fee enɛ koni ekɛjie lɛ diɛŋtsɛ ejalɛ lɛ kpo, ejaakɛ emɔ etsui mli* ni ekɛ eshai ni afee yɛ blema lɛ fa. 26 Efee enɛ koni ekɛjie lɛ diɛŋtsɛ ejalɛ lɛ kpo yɛ benɛ be nɛɛ mli, koni abu lɛ jalɔ kɛ́ eebu mɔ ni yɔɔ hemɔkɛyeli yɛ Yesu mli lɛ hu jalɔ lɛ. 27 Belɛ nɛgbɛ shwãa lɛ yɔɔ mɔ? Ajie kɛje jɛmɛ. Mɛɛ mla nɔ atsɔ ajie? Nitsumɔi anɔ lɛ nɔ lo? Dabida, shi hemɔkɛyeli mla lɛ nɔ moŋ atsɔ. 28 Ejaakɛ wɔbuɔ akɛ, hemɔkɛyeli nɔ atsɔɔ abuɔ gbɔmɔ jalɔ, shi jeee mla nitsumɔi anɔ. 29 Aloo Nyɔŋmɔ lɛ, Yudafoi lɛ kɛkɛ a-Nyɔŋmɔ ni? Ani jeee jeŋmajiaŋbii lɛ hu a-Nyɔŋmɔ ni? Hɛɛ, jeŋmajiaŋbii lɛ hu a-Nyɔŋmɔ ni. 30 Akɛni Nyɔŋmɔ lɛ, Nyɔŋmɔ kome ni hewɔ lɛ, ebaabu mɛi ni afo amɛ ketia lɛ jalɔi yɛ hemɔkɛyeli naa, ni ebaatsɔ hemɔkɛyeli ni foolɔi lɛ hu yɔɔ lɛ nɔ ebu amɛ jalɔi. 31 Belɛ, ani wɔmiitsɔ wɔhemɔkɛyeli lɛ nɔ wɔmiigu mla lɛ? Dabida! Moŋ lɛ, wɔhãa mla damɔɔ shi shiŋŋ.\n^ Aloo “mɛi ateŋ saamɔ.”\n^ Aloo “ená tsui.”


Lala 109 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKɛhã lalatsɔɔlɔ lɛ. Lala ni afo. David nɔ. 109 Ao Nyɔŋmɔ, bo mɔ ni mijieɔ oyi,+ kaafee diŋŋ. 2 Ejaakɛ mɔ fɔŋ lɛ kɛ mɔ ni lakaa mɔ lɛ egbɛ amɛdaaŋ amɛwo mi. Amɛkɛ amale lilɛi wieɔ mihe;+ 3 Amɛkɛ nyɛɛ wiemɔi ebɔle mi,Ni amɛtutuaa mi be ni mifeko amɛ nɔ ko.+ 4 Amɛte shi amɛwo mi kɛto suɔmɔ ni mijie kpo mitsɔɔ amɛ lɛ najiaŋ;+Shi maya nɔ masɔle. 5 Amɛkɛ efɔŋ to ekpakpa ni mifee amɛ lɛ najiaŋ,+Ni amɛkɛ nyɛɛ to suɔmɔ ni mijie kpo mitsɔɔ amɛ lɛ najiaŋ.+ 6 Hã mɔ fɔŋ aye enɔ;Hã shiteekɛwolɔ* adamɔ eninejurɔ nɔ. 7 Kɛ́ akojo lɛ lɛ, hã eye fɔ;Buu esɔlemɔ po akɛ esha.+ 8 Hã egbii lɛ afee kuku;+Hã mɔ kroko aŋɔ enɔkwɛmɔ nitsumɔ lɛ.+ 9 Hã ebii* atsɔmɔ mɛi ni bɛ tsɛ,*Ni eŋa atsɔ okulafo. 10 Hã ebii atsɔmɔ mɛi ni kpaa shi kɛbaa nii,Mɛi ni yataoɔ niyenii yɛ amɛtsukoi lɛ amli. 11 Hã mɔ ni faa lɛ nii lɛ ashɔ̃ nɔ fɛɛ nɔ ni eyɔɔ lɛ yɛ edɛŋ,*Ni gbɔi aloo enibii. 12 Mɔ ko mɔ ko akajie mlihilɛ* kpo etsɔɔ lɛ,Ni mɔ ko mɔ ko akadro ebii ni bɛ tsɛ* lɛ. 13 Hã afolɔ eseshibii lɛ ashwie;+Agbe amɛgbɛ́i yɛ yinɔ kome mli. 14 Yehowa akai etsɛmɛi lɛ atɔmɔ lɛ,+Ni akatsumɔ emami he esha lɛ. 15 Nɔ ni amɛfee lɛ ahi Yehowa hiɛ daaNi ehiɛ akpa nɔ ni ale yɛ amɛhe lɛ nɔ yɛ shikpɔŋ lɛ nɔ.+ 16 Ejaakɛ ekaiii ni ebaajie mlihilɛ* kpo,+Shi etee nɔ etiu mɔ ni awaa lɛ yi,+ kɛ ohiafo, kɛ mɔ ni tsui ekumɔ lɛKoni egbe lɛ.+ 17 Akɛni esumɔɔ ni elomɔ hewɔ lɛ, loomɔ nɔŋŋ ba enɔ;Akɛni esumɔɔɔ ni ejɔɔ hewɔ lɛ, enáaa jɔɔmɔ ko. 18 Loomɔ ewula lɛ tamɔ atade. Ni afɔse awo egbɔmɔtso mli tamɔ nu,Ebote ewui amli tamɔ fɔ.* 19 Eloomɔ lɛ atsɔ tamɔ mama ni ebuɔ+Kɛ bɛlti* ni ekɛfĩɔ emli lɛ. 20 Nɛkɛ Yehowa baawo mɔ ni teɔ shi ewoɔ mi lɛ nyɔmɔ,+Kɛ mɛi fɛɛ ni wieɔ saji fɔji amɛshiɔ mi* lɛ. 21 Shi bo, Yehowa Nuŋtsɔ Ofe,Tsu saji ahe nii ohã mi yɛ ogbɛ́i lɛ hewɔ.+ Jiemɔ mi ejaakɛ osuɔmɔ ni tsakeee lɛ hi.*+ 22 Ejaakɛ mi lɛ, mibɛ yelikɛbualɔ, ni miiye ohia;+Ni atsurɔ mitsui nii yɛ mimli.+ 23 Miilaaje tamɔ hɔɔŋ laajeɔ;Ahwanya mi ashwie tamɔ baalabi. 24 Ŋmaahilɛ sɔŋŋ ehã minakutsei egbɔjɔ;Mitã loo ni mifee kanyakanya.* 25 Mitsɔ tamɔ nyaŋemɔ nii yɛ amɛhiɛ.+ Kɛ́ amɛna mi lɛ, amɛhosoɔ amɛyitsei.+ 26 Ao Yehowa, mi-Nyɔŋmɔ, ye obua mi;Okɛ osuɔmɔ ni tsakeee lɛ ahere mi. 27 Koni amɛle akɛ onine fee enɛ;Ni akɛ, bo Yehowa ofee enɛ. 28 Amɛ lɛ amɛlomɔɔ, shi bo lɛ obaajɔɔ. Kɛ́ amɛte shi amɛwo mi lɛ, amɛhiɛ ashwie shi,Ni otsulɔ anya. 29 Hiɛshishwiemɔ awula mɛi ni teɔ shi amɛwoɔ mi lɛ;Hiɛgbele awula amɛ tamɔ atade kakadaŋŋ.*+ 30 Minaabu baajie Yehowa yi babaoo;Majie eyi yɛ mɛi babaoo ahiɛ.+ 31 Ejaakɛ ebaadamɔ ohiafo lɛ ninejurɔ nɔKoni ehere eyiwala kɛje mɛi ni buɔ lɛ* fɔ lɛ adɛŋ.\n^ Loo “mɔ ni wieɔ eshiɔ lɛ.”\n^ Loo “Hã mɛi ni faa nii ni amɛheɔ he kpa lɛ atsɔ̃ nɔ fɛɛ nɔ ni eyɔɔ lɛ tsɔne.”\n^ Loo “ebii awusãi.”\n^ Loo “nɔ ko kpakpa ni.”\n^ Hebri sht. ŋm., “Mitã loo ni fɔ bɛ mihe.”\n^ Loo “atade ni nine bɛ he.”


Sane Kpakpa Kɛ Ha Adesahi Tsuo, Sane Kpakpa Nɛ Kɔɔ Yesu He\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Norwegian Nzema Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\nHƐ MI MUNYU | MƐNI MUNYU NGƐ BAIBLO Ɔ MI?\nSane Kpakpa Kɛ Ha Adesahi Tsuo\nYesu si nɛ a tle kɛ je gbeje ɔ wo e kaseli ɔmɛ kã nɛ a ná nɔ mi mami nɛ mi wa. Bɔfo Paulo hia blɔ kɛ kpa Asia Nyafii kɛ Mediterenia ní ɔmɛ a mi. E ya to asafohi a sisi, nɛ e ya wo Kristofoli he wami konɛ a fi si ngɛ je mi bami he kahi nɛ a kɛ ngɛ kpee kɛ yi mi wami mi. Ngɛ haomi nɛ ɔmɛ tsuo a se ɔ, nihi fuu ba pee Kristofoli.\nA wo Paulo nitsɛ hu tsu. Se benɛ e ngɛ tsu ɔ mi po ɔ, e ngma sɛ womihi kɛ ya wo Kristofoli asafo ɔmɛ he wami nɛ e wo mɛ ga. E bɔ mɛ kɔkɔ ngɛ nɔ́ ko nɛ he ngɛ gbeye wawɛɛ nɛ ji hemi kɛ yemi kuami he. Mawu mumi klɔuklɔu ɔ ye bua Paulo nɛ e na kaa hwɔɔ se ko ɔ, nihi nɛ a peeɔ a ní kaa “ogbetee ní hali” ma ba sɛ nyɛmimɛ ɔmɛ a kpɛti nɛ a “maa ye lakpa kɛ puɛ nyɛmimɛ ɔmɛ a tue kɛ nyɛɛ a se.”—Bɔfo Ɔmɛ A Nítsumi 20:29, 30.\nHemi kɛ yemi kuami nɛ ɔ je sisi ngɛ kaseli ɔmɛ a gbenɔ se. Jamɛ a be ɔ mi ɔ, Yesu nɛ a tle lɛ si ɔ ngɔ Kpojemi ɔ kɛ ha bɔfo Yohane, nɛ e tsɔɔ lɛ níhi nɛ maa ba hwɔɔ se. Nɛ kaa bɔnɛ Yohane ngma a, nihi nɛ teɔ si kɛ woɔ anɔkuale jami kɛ lakpa tsɔɔli be nyɛe maa tsi Mawu nya konɛ e sisije yi mi tomi kɛ ha adesahi kɛ zugba a nɛ e ko ba mi. A maa fiɛɛ sɛ gbi nɛ kɔɔ Mawu Matsɛ Yemi ɔ he ɔ kɛ ha ‘mahi kɛ wɛtsohi, kɛ gbihi kɛ nimli.’ (Kpojemi 14:6) A maa pee zugba a Paradeiso ekohu, nɛ nɔ tsuaa nɔ nɛ suɔ kaa e maa pee Mawu suɔmi nya ní ɔ ma nyɛ maa piɛɛ nihi nɛ a maa hi mi ɔ a he!\nAnɛ o nɛ kaa enɛ ɔ ji “sane kpakpa” lo? Ke jã a, lɛɛ moo kase Baiblo ɔ konɛ o le níhi fuu nɛ kɔɔ sɛ gbi nɛ Mawu kɛ ha adesahi ɔ he, konɛ o hyɛ bɔnɛ o ma ná he se amlɔ nɛ ɔ kɛ hwɔɔ se ha.\nMo nitsɛ o ma nyɛ maa kane Baiblo ɔ ngɛ www.jw.org. Ngɛ lejɛ ɔ, o ma nyɛ maa kane womiyo kpahi hu kaa The Bible—What Is Its Message? kɛ Sane Kpakpa Nɛ Je Mawu Ngɔ! kɛ womi nɛ e yi ji, Mɛni Tutuutu Ji Baiblo ɔ Tsɔɔmi? kɛ womi kpahi nɛ tsɔɔ nɔ́ heje nɛ wa ma nyɛ maa ngɔ wa hɛ kɛ fɔ Baiblo ɔ nɔ, kɛ bɔnɛ waa kɛ e mi ga womi nɛ he ngɛ se nami ɔ ma tsu ní ngɛ wa weku mi kɛ wɔ nitsɛmɛ wa si himi mi ha. Aloo ke o ngɛ hlae nɛ o le babauu ɔ, mo bi Yehowa Odasefoli ɔmɛ a ti nɔ ko.\n—A kɛ da Baiblo ɔ mi womihi nɛ a nyɛɛ se nɛ ɔ a nɔ: Bɔfo Ɔmɛ A Nítsumi, Efesobi, Filipibi, Kolosebi, Filemon, 1 Yohane, Kpojemi.


Kasemɔ Yei Ni Yɔɔ Biblia Lɛ Mli Lɛ Ahe Sane, Mɛi Ni Fee Nibii Kpakpai Kɛ Mɛi Ni Fee Nibii Gbohii, Kɛhã Biblia Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chavacano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatia Czech Denmark Douala Dutch Ecuador Mumuii Awiemɔ Efik Estonia Faroese Fiji Finland Fon French Ga Georgia Germany Gujarat Gun Hebri Hela Hiligaynon Hindi Hindi (Roman) Hungary Ibanag Iceland Igbo Iloko Indonesia Isoko Italia Italia Mumuii Awiemɔ Japan Kamba Kannada Kikuyu Kiluba Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Latvia Lingala Lithuania Luganda Luo Luvale Malagasy Malawi Mumuii Awiemɔ Malay Malayalam Malta Maya Mexico Mumuii Awiemɔ Mongolia Myanmar Ndebele (Zimbabwe) Ndonga Nepali Norway Nzema Oromo Ossetia Pangasinan Papiamento (Aruba) Papiamento (Curaçao) Persia Pidgin (West Africa) Poland Portugal (Portugal) Portuguese (Brazil) Punjabi Punjabi (Roman) Quechua (Cuzco) Quichua (Imbabura) Rarotongan Romania Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Seychelles Creole Shona Sidama Sinhala Slovak Slovenia Solomon Islands Pidgin Spania Sunda Swahili Swahili (Congo) Sweden Tagalog Tajiki Tatar Telugu Tetun Dili Thailand Tigrinya Turkey Twi Tzotzil Uighur (Cyrillic) Ukrain Urdu Urhobo Uzbek Uzbek (Roman) Valencian Venda Vietnam Waray-Waray Welsh Yoruba Zapotec (Isthmus) Zulu\nBiblia lɛ wieɔ yei babaoo ni wɔbaanyɛ wɔkase nibii pii kɛjɛ amɛdɛŋ lɛ ahe. (Romabii 15:4; 2 Timoteo 3:16, 17) Abaawie amɛteŋ mɛi fioo komɛi ahe kuku yɛ sane nɛɛ mli. Amɛteŋ mɛi pii fee nɔkwɛmɔnɔ kpakpa ni wɔbaanyɛ wɔkase. Mɛi komɛi hu fee nɔkwɛmɔnii gbohii ni esaaa ni wɔkaseɔ.—1 Korintobii 10:11; Hebribii 6:12.\nLot ŋa lɛ\nMaria (Marta kɛ Lazaro nyɛmiyoo)\nMaria (Yesu mami)\nShulam yoo lɛ\nYei ni yɔɔ Biblia lɛ mli lɛ be liamɔ\nNamɔ ji Abigail? Eji nuu niiatsɛ ko ni bɛ mlihilɛ ni atsɛɔ lɛ Nabal lɛ ŋa. Kɛ̃lɛ, Abigail hiɛ kã shi ni ebaa ehe shi, agbɛnɛ hu ehe yɛ fɛo ni eyɛ sui ni saa Yehowa hiɛ.—1 Samuel 25:3.\nMɛni efee? Abigail kɛ hiɛshikamɔ kɛ sɛɛyoomɔ tsu nii ni no hãaa akpãtã eshĩabii lɛ ahiɛ. Abigail kɛ ewu Nabal hi kpokpaa ni David, ni baaye Israel nɔ maŋtsɛ wɔsɛɛ lɛ yaba abo yɛ nɔ lɛ nɔ. Be ni David kɛ ehii lɛ yɔɔ jɛmɛ lɛ, amɛbu Nabal gwaŋtɛŋi lɛ ahe koni akaju eko. Shi be ni David tsuji lɛ tee Nabal ŋɔɔ koni ehã amɛ niyenii lɛ, Nabal jɛ amɛ ni ehãaa amɛ. David mli fu waa! No hewɔ lɛ, ekɛ ehii lɛ yi mli akɛ amɛmiiya koni amɛyakpãtã Nabal kɛ hii fɛɛ ni yɔɔ eshĩa lɛ mli lɛ ahiɛ.—1 Samuel 25:10-12, 22.\nBe ni Abigail nu nɔ ni ewu lɛ efee lɛ, ekɛ oyaiyeli yatsu he nii amrɔ nɔŋŋ. Ekɛ niyenii srɔtoi tsu etsuji lɛ koni amɛkɛyahã David kɛ ehii lɛ, ni lɛ diɛŋtsɛ hu enyiɛ sɛɛ eyakpa David fai koni ena amɛ mɔbɔ. (1 Samuel 25:14-19, 24-31) Be ni David na nibii ni Abigail kɛtsu ni akɛbahã amɛ, bɔ ni ebaa ehe shi, kɛ ŋaa kpakpa ni ewo lɛ lɛ, eyɔse akɛ Nyɔŋmɔ etsɔ Abigail nɔ ewo lɛ ŋaa koni ekakpãtã Nabal kɛ eshĩabii lɛ ahiɛ. (1 Samuel 25:32, 33) No sɛɛ etsɛɛɛ nɔŋŋ ni Nabal gbo, kɛkɛ ni David yaŋɔ Abigail akɛ eŋa.—1 Samuel 25:37-41.\nMɛni wɔbaanyɛ wɔkase kɛjɛ Abigail dɛŋ? Eyɛ mli akɛ Abigail he yɛ fɛo waa ni eyɛ nii hu moŋ, shi enaaa ehe fe mɛi krokomɛi. Eŋɔ fɔ̃ enɔ akɛ ebaayakpa efɔŋ ko ni jeee lɛ efee lɛ he fai koni ekɛbaa toiŋjɔlɛ yi. Ekɛ hiɛshikamɔ, naajɔlɛ kɛ ekãa tsu sane ko ni kulɛ ekɛ hiɛkpãtamɔ baaba lɛ he nii.\n▸ Kɛ́ ootao ole Abigail he saji krokomɛi lɛ, kwɛmɔ sane ni ji “Efee Enii Yɛ Hiɛshikamɔ Mli” lɛ.\nNamɔ ji Debora? Eji gbalɔyoo ko ni Israel Nyɔŋmɔ, ni ji Yehowa lɛ, tsɔ enɔ ehã Israelbii lɛ le nɔ ni ebaafee yɛ sane ko ni miigba amɛnaa lɛ he. Nyɔŋmɔ kɛ lɛ tsu nii kɛkojo saji ni yaa nɔ yɛ Israelbii lɛ ateŋ lɛ.—Kojolɔi 4:4, 5.\nMɛni efee? Gbalɔyoo Debora kɛ ekãa fĩ Nyɔŋmɔ webii lɛ asɛɛ. Yɛ Nyɔŋmɔ gbɛtsɔɔmɔ naa lɛ, Debora fã Barak koni enyiɛ Israel ta lɛ hiɛ ni amɛkɛ Kanaanbii ni waa amɛyi lɛ ayawu. (Kojolɔi 4:6, 7) Be ni Barak kɛɛ Debora afata ehe kɛya lɛ, esheee gbeyei, moŋ lɛ, efata ehe kɛtee.—Kojolɔi 4:8, 9.\nBe ni Nyɔŋmɔ hã Israelbii lɛ ye kunim lɛ, Debora fo lala ní ekɛ Barak lá ni kɔɔ nakai kunimyeli lɛ he lɛ fã ko. Yɛ nakai lala lɛ mli lɛ, etsĩ gbɛfaŋnɔ ni Yael, ni ji yoo ko ni lɛ hu eyɔɔ ekãa lɛ tsu kɛye Kanaanbii lɛ anɔ kunim lɛ tã.—Kojolɔi, yitso 5.\nMɛni wɔbaanyɛ wɔkase kɛjɛ Debora dɛŋ? Debora yɛ hekɛafɔleshãa mumɔ kɛ ekãa. Ewo mɛi krokomɛi hewalɛ ni amɛfee nɔ ni Nyɔŋmɔ sumɔɔ. Be ni amɛfee nakai lɛ, ejwere amɛ.\n▸ Kɛ́ ootao ole Debora he saji krokomɛi lɛ, kwɛmɔ sane ni ji “Mite Shi Akɛ Nyɛ Yɛ Israel” lɛ.\nNamɔ ji Delila? Eji yoo ko ni Israel kojolɔ Samson yasumɔ.—Kojolɔi 16:4, 5.\nMɛni efee? Ehé shika yɛ Filisti onukpai lɛ adɛŋ koni ejie Samson, mɔ ni no mli lɛ, Nyɔŋmɔ kɛ lɛ miitsu nii koni ehã Israelbii lɛ aye amɛhe kɛje Filistibii lɛ adɛŋ lɛ ehã amɛ. Akɛni Samson he wa waa hewɔ lɛ, Filistibii lɛ nyɛɛɛ aye enɔ. (Kojolɔi 13:5) No hewɔ lɛ, amɛkɛɛ Delila koni ewa amɛ.\nFilistibii lɛ hã Delila nyɔɔŋnii koni etao nɔ ni hãa Samson hewalɛ lɛ. Delila hé shika lɛ, ni ebɔ mɔdɛŋ shii abɔ akɛ ebaale nɔ ni hãa Samson hewalɛ lɛ, ni naagbee lɛ enyɛ ena. (Kojolɔi 16:15-17) Kɛkɛ ni eyakɛɛ Filistibii lɛ ni amɛbamɔ Samson ni amɛyawo lɛ tsuŋ.—Kojolɔi 16:18-21.\nMɛni wɔbaanyɛ wɔkase kɛjɛ Delila dɛŋ? Delila sane lɛ ji kɔkɔbɔɔ kɛhã wɔ. Ehiɛ kɔ̃ shika nɔ, ni no hewɔ lɛ, efo lɛ pɛ enɔ mli, elaka Yehowa Nyɔŋmɔ tsulɔ lɛ, ni eyayeee lɛ anɔkwa.\nNamɔ ji Ester? Eji Yudayoo ko ni Persia Maŋtsɛ Ahashwerosh hala lɛ akɛ eŋa.\nMɛni efee? Maŋnyɛ Ester kɛ hegbɛ ni ená lɛ tsu nii ni no hãaa akpãtã emaŋbii lɛ ahiɛ. Ená ele akɛ maŋtsɛ lɛ kɛ ewaonaa gbɛ́i ewo akpɔ ko shishi, ni yɛ nakai akpɔ lɛ mli lɛ, atsɔɔ be pɔtɛɛ ni abaakpãtã Yudafoi ni yɔɔ Persia nɔyeli lɛ mli lɛ fɛɛ ahiɛ. Mɔ ni tsɔ ŋaa fɔŋ nɛɛ ji amɛmaŋ sɔɔlɔ ko ni atsɛɔ lɛ Haman lɛ. (Ester 3:13-15; 4:1, 5) Ester kɛ lɛ diɛŋtsɛ ewala kɛ epapa nyɛmi bi Mordekai ni ye lɛ onukpa lɛ wala wo oshara mli ni eyabɔ ewu Maŋtsɛ Ahashwerosh sane lɛ. (Ester 4:10-16; 7:1-10) Ahashwerosh ŋmɛ Ester kɛ Mordekai gbɛ koni amɛ hu amɛwo Yudafoi lɛ akpɔ ni amɛfã amɛhe. Yudafoi lɛ ye amɛhenyɛlɔi lɛ anɔ butuu.—Ester 8:5-11; 9:16, 17.\nMɛni wɔbaanyɛ wɔkase kɛjɛ Ester dɛŋ? Maŋnyɛ Ester fee ekãa ni eba ehe shi, enɛ ji nɔkwɛmɔnɔ kpakpa kɛhã wɔ. (Lala 31:24; Filipibii 2:3) Eyɛ mli akɛ ehe yɛ fɛo ni ená hegbɛ wulu moŋ, shi ebi ŋaawoo kɛ yelikɛbuamɔ. Eyɛ mli akɛ be ni ekɛ ewu lɛ wieɔ lɛ, efee ekãa moŋ, shi ekɛ hiɛshikamɔ kɛ bulɛ fee nakai. Ni be ni Yudafoi lɛ awala yaje oshãra mli po lɛ, efee ekãa ni ehã ana akɛ lɛ hu Yudafonyo ni.\n▸ Kɛ́ ootao ole Ester he saji krokomɛi lɛ, kwɛmɔ saji ni ji, “Efã Nyɔŋmɔ Webii Ahe” kɛ “Ekɛ Nilee Kɛ Ekãa Tsu Nii, Ni Efó Mɛi Krokomɛi Anɔ̃ Mli.”\nNamɔ ji Hana? Ewu ji Elkana ni ebi ji Samuel, mɔ ni batsɔ gbalɔ ni he gbɛ́i waa yɛ blema Israel lɛ.—1 Samuel 1:1, 2, 4-7.\nMɛni efee? Be ni Hana nyɛɛɛ afɔ lɛ, ebi Nyɔŋmɔ koni eshɛje emii. Hana wu lɛ yɛ ŋamɛi enyɔ. Ewu lɛ ŋa kroko ni atsɛɔ lɛ Penina lɛ yɛ bii, shi Hana bote gbalashihilɛ mli afii pii shi efɔɔɔ. Penina je gbɛ eye Hana tsui, shi Hana sɔle koni Nyɔŋmɔ ashɛje emii. Ewo Nyɔŋmɔ shi akɛ, kɛ́ Nyɔŋmɔ hã lɛ bi nuu lɛ, ekɛ lɛ baahã Nyɔŋmɔ, ni tsɔɔ akɛ ekɛ gbekɛ lɛ baaya koni eyasɔmɔ yɛ sɔlemɔ buu ni Israelbii lɛ já Nyɔŋmɔ yɛ mli lɛ mli.—1 Samuel 1:11.\nNyɔŋmɔ hã Hana sɔlemɔ lɛ hetoo, ni ehã Hana fɔ Samuel. Hana ye shi ni ewo lɛ nɔ ni ekɛ Samuel tee koni eyasɔmɔ yɛ sɔlemɔ buu lɛ mli be ni ekã he eji gbekɛ lɛ. (1 Samuel 1:27, 28) Daa afi lɛ, Hana feɔ atade ni nine bɛ he ni ekɛyahãa ebi lɛ. Sɛɛ mli lɛ, Nyɔŋmɔ jɔɔ Hana ni efɔ bii enumɔ krokomɛi—hii etɛ kɛ yei enyɔ.—1 Samuel 2:18-21.\nMɛni wɔbaanyɛ wɔkase kɛjɛ Hana dɛŋ? Sɔlemɔ ni Hana jɛ etsuiŋ esɔle lɛ ye ebua lɛ ni ekpee enaagbai lɛ anaa. Eshidaa sɔlemɔ ni aŋma yɛ 1 Samuel 2:1-10 lɛ hãa wɔnaa bɔ ni hemɔkɛyeli ni eyɔɔ yɛ Nyɔŋmɔ mli lɛ mli wa hã.\n▸ Kɛ́ ootao ole Hana he saji krokomɛi lɛ, kwɛmɔ saji ni ji, “Efɔse Etsuiŋ Saji Ehã Nyɔŋmɔ Yɛ Sɔlemɔ Mli.”\n▸ Kɛ́ ootao ole nɔ hewɔ ni Nyɔŋmɔ ŋmɛ gbɛ ni ewebii ni hi shi yɛ blema lɛ kɛ yei pii bote gbalashihilɛ mli lɛ, kwɛmɔ sane ni ji “Does God Approve of Polygamy?”\nNamɔ ji Hawa? Lɛ ji yoo klɛŋklɛŋ ni abɔ, kɛ yoo klɛŋklɛŋ ni atsĩ eta yɛ Biblia lɛ mli.\nMɛni efee? Hawa eyayeee Nyɔŋmɔ famɔ ni mli kã shi faŋŋ lɛ nɔ. Hawa tamɔ ewu Adam, ejaakɛ abɔ lɛ hu akɛ mɔ ko ni eye emuu ni yɔɔ heyeli kɛ nyɛmɔ ni ekɛbaajie sui kpakpai tamɔ suɔmɔ kɛ hiɛshikamɔ kpo. (1 Mose 1:27) Hawa le akɛ Nyɔŋmɔ ekɛɛ Adam akɛ kɛ́ amɛye tso ko nɔ yibii lɛ, amɛbaagboi. Shi Satan laka lɛ ni ehe eye akɛ egboŋ. Anɔkwa, ahã ehe eye akɛ, ebaaná shihilɛ kpakpa kɛ́ egbo Nyɔŋmɔ nɔ toi. No hewɔ lɛ, eye aduawa lɛ, ni sɛɛ mli lɛ, ekɔne ewu lɛ yiŋ ni lɛ hu eye eko.—1 Mose 3:1-6; 1 Timoteo 2:14.\nMɛni wɔbaanyɛ wɔkase kɛjɛ Hawa dɛŋ? Hawa sane lɛ ji kɔkɔbɔɔ kɛhã mɛi ni yaa nɔ amɛjwɛŋɔ nibii fɔji ahe lɛ. Ená shwelɛ ni mli wa ehã nɔ ko ni jeee enɔ, ni no hã egbo Nyɔŋmɔ mla ni mli kã shi faŋŋ lɛ nɔ toi.—1 Mose 3:6; 1 Yohane 2:16.\nNamɔ ji Lea? Eji blematsɛ Yakob klɛŋklɛŋ ŋa. Enyɛmi yoo fioo Rahel ji Yakob ŋa ni ji enyɔ nɔ.—1 Mose 29:20-29.\nMɛni efee? Lea kɛ Yakob fɔ bihii ekpaa. (Rut 4:11) Kulɛ, Rahel ji mɔ ni Yakob kɛbaabote gbãla mli, jeee Lea. Shi Laban, ni ji oblayei lɛ apapa hã Lea moŋ kɛ Yakob hi shi. Be ni Yakob na akɛ Laban kɛ Lea moŋ ehã lɛ akɛ eŋa lɛ, etee eŋɔɔ ekɛ lɛ yawie. Laban fee nakai ejaakɛ yɛ amɛkusum naa lɛ, esaaa akɛ biyoo fioo yaa gbãla be ni enyɛmi nukpa eyako gbãla. Otsi sɛɛ lɛ, Yakob kɛ Rahel hu hi shi.—1 Mose 29:26-28.\nYakob sumɔɔ Rahel fe Lea. (1 Mose 29:30) Enɛ hã Lea ye enyɛmi yoo lɛ he awuŋa koni Yakob asumɔ lɛ. Nyɔŋmɔ nu he ehã Lea ni ejɔɔ lɛ bii kpawo—hii ekpaa kɛ yoo kome.—1 Mose 29:31.\nMɛni wɔbaanyɛ wɔkase kɛjɛ Lea dɛŋ? Lea kɛ ehiɛ fɔ̃ Nyɔŋmɔ nɔ ni esɔle, no hewɔ lɛ, yɛ naagbai ni yaa nɔ yɛ eweku lɛ mli lɛ fɛɛ sɛɛ lɛ, ehiɛ sɔ nɔ ni Nyɔŋmɔ efee ehã lɛ lɛ. (1 Mose 29:32-35; 30:20) Eshihilɛ mli sane lɛ hãa wɔnaa akɛ, yoo fe ekome ni akɛhiɔ shi lɛ kɛ toiŋjɔlɛ baaa, eyɛ mli akɛ Nyɔŋmɔ ŋmɛ enɛ gbɛ kɛyashi be ko. Shishijee lɛ, Nyɔŋmɔ to akɛ nuu kɛ yoo kome ahi shi ni yoo kɛ nuu kome ahi shi.—Mateo 19:4-6.\n▸ Kɛ́ ootao ole Lea he saji krokomɛi lɛ, kwɛmɔ sane ni ji “Nyɛmimɛi Yei Ni Ehao ‘Ma Israel We Lɛ.’”\n▸ Kɛ́ ootao ole nɔ hewɔ ni Nyɔŋmɔ ŋmɛ gbɛ ni ewebii lɛ kɛ yei ni fa fe ekome hi shi yɛ blema lɛ, kwɛmɔ sane ni ji “Does God Approve of Polygamy?”\nNamɔ ji Lot ŋa lɛ? Biblia lɛ etsɔɔɔ wɔ egbɛ́i. Shi ehãa wɔleɔ akɛ eyɛ biyei enyɔ ni ekɛ eweku lɛ hi Sodom maŋ lɛ mli.—1 Mose 19:1, 15.\nMɛni efee? Ebooo Nyɔŋmɔ kitã toi. Nyɔŋmɔ kpɛ mli akɛ ebaakpãtã Sodom kɛ ehewɔŋ maji lɛ ahiɛ yɛ jeŋba gbonyo ni he shi waa yɛ jɛmɛ lɛ hewɔ. Lot ni yeɔ Nyɔŋmɔ mlai lɛ anɔ lɛ kɛ eweku lɛ hi Sodom, ni akɛni Nyɔŋmɔ sumɔɔ amɛ hewɔ lɛ, etsu bɔfoi enyɔ koni amɛyajie amɛ kɛje maŋ lɛ mli ni akakpãtã amɛhiɛ.—1 Mose 18:20; 19:1, 12, 13.\nBɔfoi lɛ kɛɛ Lot weku lɛ akɛ amɛjo foi kɛshi maŋ lɛ mli ni amɛkakwɛ amɛsɛɛ; kɛjeee nakai lɛ amɛbaagboi. (1 Mose 19:17) Lot ŋa lɛ “bɔi esɛɛ kwɛmɔ, ni etsɔ ŋookpɔ kɛma shi.”—1 Mose 19:26.\nMɛni wɔbaanyɛ wɔkase kɛjɛ Lot ŋa lɛ dɛŋ? Esane lɛ tsɔɔ wɔ akɛ kɛ́ wɔyasumɔ heloonaa nibii aahu akɛ no hã wɔgbo Nyɔŋmɔ nɔ toi lɛ, wɔgbeŋ naa ekpakpa. Yesu tsĩ etã kɛbɔ wɔ kɔkɔ. Ekɛɛ akɛ: “Nyɛkaia Lot ŋa lɛ.”—Luka 17:32.\nMaria (Marta kɛ Lazaro nyɛmiyoo lɛ)\nNamɔ ji Maria? Yesu kɛ lɛ kɛ enyɛminuu Lazaro, kɛ amɛnyɛmiyoo Marta bɔ naanyo.\nMɛni efee? Maria kɛ́ enifeemɔ tsɔɔ shii abɔ akɛ ebuɔ Yesu akɛ Nyɔŋmɔ Bi. Ená hemɔkɛyeli akɛ eji Yesu yɛ amɛmasɛi kulɛ enyɛmi Lazaro gboŋ, ni eyɛ jɛmɛ hu be ni Yesu tee Lazaro shi lɛ. Enyɛmi Marta wie ehiɛ be ni lɛ Maria lɛ hala akɛ ebaabo Yesu toi moŋ fe ni ebaawa Marta kɛfee shĩa nii lɛ. Shi Yesu jie Maria yi ejaakɛ, ekɛ mumɔŋ nibii ye klɛŋklɛŋ gbɛhe.—Luka 10:38-42.\nBe kroko lɛ, Maria fee Yesu gbɔ yɛ gbɛ ko ni sa kadimɔ waa nɔ, no ji etsɔ “ojeŋma ni jara wa” eshwie Yesu yiteŋ kɛ enaji ahe. (Mateo 26:6, 7) Mɛi komɛi ni yɔɔ jɛmɛ lɛ kɛɛ Maria miifite mu lɛ. Shi Yesu fã Maria he ekɛɛ: “He fɛɛ he ni abaashiɛ [Nyɔŋmɔ Maŋtsɛyeli lɛ he] sane kpakpa nɛɛ yɛ, yɛ jeŋ fɛɛ lɛ, abaagba nɔ ni yoo nɛɛ fee nɛɛ hu ni akɛkai lɛ.”—Mateo 24:14; 26:8-13.\nMɛni wɔbaanyɛ wɔkase kɛjɛ Maria dɛŋ? Maria hemɔkɛyeli mli wa waa. Ekɛ Nyɔŋmɔ jamɔ ye heloonaa nibii ahiɛ. Ejɛ heshibaa mli ewo Yesu hiɛ nyam, eyɛ mli akɛ no hã efite shika babaoo moŋ.\nNamɔ ji Maria? Eji Yuda oblayoo, ni be ni efɔ Yesu lɛ, eji yoo fro, atsɔ naakpɛɛ gbɛ nɔ ahã eŋɔ Nyɔŋmɔ bi lɛ hɔ.\nMɛni efee? Maria jɛ heshibaa mli efee Nyɔŋmɔ suɔmɔnaa nii. Be ni ŋwɛibɔfo lɛ baajie ehe kpo etsɔɔ lɛ ni ekɛɛ lɛ akɛ ebaaná musu ni ebaafɔ Mesia, ni ji mɔ ni awo ehe shi lɛ, no mli lɛ ayabi eshi momo ahã Yosef. (Luka 1:26-33) Ekpɛlɛ nitsumɔ ni akɛwo edɛŋ nɛɛ nɔ. Be ni afɔ Yesu sɛɛ lɛ, Maria kɛ Yosef fɔ bihii ejwɛ kɛ biyei enyɔ. No hewɔ lɛ, Maria eyaaa nɔ ehiii shi akɛ yoo fro ewala beiaŋ fɛɛ. (Mateo 13:55, 56) Eyɛ mli akɛ ená hegbɛ krɛdɛɛ moŋ, shi esumɔɔɔ akɛ mɛi ajie eyi loo akɛ lɛ aye yɛ gbɛ krɛdɛɛ nɔ be ni Yesu yɔɔ shikpɔŋ lɛ nɔ lɛ, loo be ni efata klɛŋklɛŋ afi oha lɛ mli Kristofoi asafo lɛ he lɛ.\nMɛni wɔbaanyɛ wɔkase kɛjɛ Maria dɛŋ? Maria ji yoo anɔkwafo ni jɛ etsuiŋ ekpɛlɛ sɔ̃ ko ni tsii nɔ. Ele ŋmalɛi lɛ amli jogbaŋŋ. Etsĩ ŋmalɛi aaafee 20 sɔŋŋ tã yɛ sane ni ewie ni aŋma yɛ Luka 1:46-55 lɛ mli.\n▸ Kɛ́ ootao ole Maria he saji krokomɛi lɛ, kwɛmɔ sane ni ji “What Mary’s Example Can Teach Us.”\nNamɔ ji Maria Magdalena? Eji Yesu kaselɔ anɔkwafo.\nMɛni efee? Maria Magdalena fata yei babaoo ni kɛ Yesu kɛ ekaselɔi lɛ fã gbɛ lɛ ahe. Ejɛ etsui mli ekɛ lɛ diɛŋtsɛ eshika tsu amɛhiamɔ nii ahe nii. (Luka 8:1-3) Enyiɛ Yesu sɛɛ aahu kɛyashi Yesu gbe esɔɔmɔ lɛ naa, be ni agbe Yesu lɛ, eyɛ jɛmɛ. Be ni atee Yesu shi lɛ, efata mɛi klɛŋklɛŋ ni na lɛ lɛ ahe, ni enɛ ji hegbɛ ni nɔ bɛ.—Yohane 20:11-18.\nMɛni wɔbaanyɛ wɔkase kɛjɛ Maria dɛŋ? Maria Magdalena jɛ etsui mli ekɛ enibii fĩ Yesu sɔɔmɔ lɛ sɛɛ, ni enyiɛ Yesu sɛɛ akɛ kaselɔ aahu kɛyashi naagbee.\nNamɔ ji Marta? Eji Lazaro kɛ Maria nyɛmiyoo, ni amɛ fɛɛ amɛhi akrowa ko ni bɛŋkɛ Yerusalem ni atsɛɔ lɛ Betania lɛ mli.\nMɛni efee? Marta naanyo ji Yesu, ni Yesu “sumɔɔ Marta kɛ enyɛmi yoo lɛ kɛ Lazaro fɛɛ.” (Yohane 11:5) Marta feɔ mɔ gbɔ waa. Be ko ni Yesu basara amɛ lɛ, Maria hala akɛ ebaabo Yesu toi, shi no mli lɛ, Marta hiɛ edɔ kɛ shĩa nifeemɔ. Marta kɛɛ Yesu akɛ, Maria ebawaaa lɛ. Yesu jɛ mlihilɛ mli ejaje susumɔ ni Marta hiɛ lɛ.—Luka 10:38-42.\nBe ni hela mɔ Lazaro lɛ, Marta kɛ Maria tsu koni ayatsɛ Yesu kɛba, ejaakɛ amɛheɔ amɛyeɔ akɛ ebaanyɛ etsa amɛnyɛminuu lɛ. (Yohane 11:3, 21) Shi Lazaro gbo. Sane ni Marta kɛ Yesu gba lɛ, hãa wɔnaa akɛ eheɔ gbohiiashitee he shiwoo ni yɔɔ Biblia lɛ mli lɛ eyeɔ, ni eheɔ eyeɔ hu akɛ Yesu yɛ hewalɛ ni ebaanyɛ ekɛtee enyɛmi lɛ shi.—Yohane 11:20-27.\nMɛni wɔbaanyɛ wɔkase kɛjɛ Marta dɛŋ? Marta feɔ gbɔ waa. Ekpɛlɛɔ ŋaawoo nɔ. Ejɛ etsui mli ewie ehemɔkɛyeli kɛ bɔ ni enuɔ he ehãa lɛ he.\n▸ Kɛ́ ootao ole Marta he saji krokomɛi lɛ, kwɛmɔ sane ni ji “Miheɔ Miyeɔ” lɛ.\nNamɔ ji Miriam? Eji Mose kɛ Aaron nyɛmiyoo. Lɛ ji mɔ klɛŋklɛŋ ni atsɛ lɛ yɛ Biblia lɛ mli akɛ gbalɔyoo.\nMɛni efee? Akɛ gbalɔyoo lɛ, enitsumɔ ji ni ekɛɛ mɛi krokomɛi sane ni Nyɔŋmɔ kɛhã lɛ lɛ. Ehé gbɛ́i waa yɛ Israelbii lɛ ateŋ, ni efata Israel hii lɛ ahe kɛlá kunimyeli lala be ni Nyɔŋmɔ kpãtã Ejipt asraafoi lɛ ahiɛ yɛ Ŋshɔ Tsuru lɛ mli lɛ.—2 Mose 15:1, 20, 21.\nSɛɛ mli lɛ, Miriam kɛ Aaron wie amɛshi Mose. Ekã shi faŋŋ akɛ, henɔwomɔ kɛ awuŋayeli ji nɔ ni hã amɛfee nakai lɛ. No mli lɛ, Nyɔŋmɔ “miibo toi,” no hewɔ lɛ, emlifu Miriam kɛ Aaron waa. (4 Mose 12:1-9) Kɛkɛ ni Nyɔŋmɔ hã kpiti shwie Miriam ejaakɛ eeenyɛ efee akɛ, lɛ ji mɔ ni je Mose he wiemɔ lɛ shishi. Be ni Mose kpa Nyɔŋmɔ fai ehã lɛ lɛ, Nyɔŋmɔ tsa lɛ. Atsĩ Miriam naa yɛ nsara lɛ sɛɛ gbii kpawo, no sɛɛ lɛ, ahã ebafata Israel asafo lɛ he ekoŋŋ.—4 Mose 12:10-15.\nBiblia lɛ tsɔɔ akɛ Miriam kpɛlɛ jajemɔ lɛ nɔ. Afii ohai komɛi asɛɛ lɛ, Nyɔŋmɔ kai Israelbii lɛ hegbɛ krɛdɛɛ ni ehã Miriam lɛ, ekɛɛ amɛ akɛ: “Mitsu Mose kɛ Aaron kɛ Miriam kɛnyiɛ ohiɛ.”—Mika 6:4.\nMɛni wɔbaanyɛ wɔkase kɛjɛ Miriam dɛŋ? Miriam sane lɛ hãa wɔnaa akɛ, Nyɔŋmɔ nuɔ nɔ ni mɛi ni jáa lɛ lɛ kɛɔ amɛhe loo nɔ ni amɛwieɔ yɛ mɛi krokomɛi ahe. Wɔkase hu akɛ, dani Nyɔŋmɔ baaná wɔhe miishɛɛ lɛ, esaaa akɛ wɔwoɔ wɔhe nɔ loo wɔyeɔ mɛi krokomɛi ahe awuŋa—sui gbohii nɛɛ baanyɛ ahã wɔfite mɛi krokomɛi.\nNamɔ ji Rahab? Eji ashawo yoo ni batsɔ Yehowa Nyɔŋmɔ jálɔ ni hi Kanaanbii lɛ amaŋ ko ni atsɛɔ lɛ Yeriko lɛ mli.\nMɛni efee? Rahab kɛ Israelbii enyɔ ni ba maŋ lɛ shikpámɔ lɛ to. Efee nakai ejaakɛ enu bɔ ni Yehowa, ni ji Israel Nyɔŋmɔ lɛ kpɔ̃ ewebii lɛ kɛje Ejipt kɛ bɔ ni ehere amɛ kɛje weku ko ni atsɛɔ lɛ Amorbii lɛ atutuamɔ lɛ mli lɛ ahe amaniɛbɔi.\nRahab ye ebua shikpálɔi lɛ ni ekpa amɛfai koni kɛ́ Israelbii lɛ ba ni amɛbaakpãtã Yeriko hiɛ lɛ, amɛbaa lɛ kɛ eweku lɛ yi. Amɛkpɛlɛ nɔ, shi amɛkɛɛ lɛ ni efee nibii komɛi: Ehãŋ mɔ ko ale yiŋtoo hewɔ ni amɛba Yeriko lɛ, lɛ kɛ eweku lɛ baahi eshĩa lɛ mli kɛ́ Israelbii lɛ batutua maŋ lɛ, ni ekɛ kpãa tsuru baafi esamfɛlɛ lɛ naa koni ayoo eshĩa lɛ. Rahab ye gbɛtsɔɔmɔi fɛɛ ni Israelbii lɛ kɛhã lɛ lɛ nɔ, no hewɔ lɛ abaa lɛ kɛ eweku lɛ yi be ni akpãtã Yeriko hiɛ lɛ.\nSɛɛ mli lɛ, Rahab kɛ Israelnyo ko bote gbalashihilɛ mli ni ebatsɔ blemanyɛ kɛhã Maŋtsɛ David kɛ Yesu Kristo.—Yoshua 2:1-24; 6:25; Mateo 1:5, 6, 16.\nMɛni wɔbaanyɛ wɔkase kɛjɛ Rahab dɛŋ? Biblia lɛ wieɔ Rahab he akɛ mɔ ko ni yɔɔ hemɔkɛyeli waa ni sa akɛ akase lɛ. (Hebribii 11:30, 31; Yakobo 2:25) Esane lɛ hãa wɔnaa akɛ, Nyɔŋmɔ kɛ eshai keɔ ni ekwɛɛɛ hiɛiaŋ, ejɔɔ mɛi fɛɛ ni kɛ amɛhiɛ fɔ̃ɔ enɔ lɛ ekɔɔɔ he eko bɔ ni amɛshihilɛ ji.\n▸ Kɛ́ ootao ole Rahab he saji krokomɛi lɛ, kwɛmɔ sane ni ji “Ajɛ Enitsumɔi Amli Abu Lɛ Bem.”\nNamɔ ji Rahel? Eji Laban biyoo kɛ blematsɛ Yakob ŋa ni esumɔɔ waa.\nMɛni efee? Yakob kɛ Rahel bote gbalashihilɛ mli ni amɛfɔ bihii enyɔ, ni bii nɛɛ batsɔmɔ blema Israel shĩai 12 lɛ weku nukpai. Rahel kɛ mɔ ni batsɔ ewu lɛ kpe be ni ekwɛɔ epapa toi lɛ. (1 Mose 29:9, 10) Ehe yɛ “fɛo waa” fe enyɛmiyoo onukpa Lea.—1 Mose 29:17.\nYakob ná suɔmɔ ehã Rahel ni ekpɛlɛ akɛ ebaatsu nii afii kpawo koni akɛ lɛ ahã lɛ akɛ eŋa. (1 Mose 29:18) Shi Laban laka Yakob ni ekɛ Lea bote gbalashihilɛ mli klɛŋklɛŋ, no sɛɛ dani ekɛ Rahel hu hã lɛ.—1 Mose 29:25-27.\nYakob sumɔ Rahel kɛ ebihii enyɔ lɛ fe bɔ ni esumɔ Lea kɛ ebii lɛ. (1 Mose 37:3; 44:20, 27-29) Enɛ hã awuŋayeli bate shi yɛ yei enyɔ lɛ ateŋ.—1 Mose 29:30; 30:1, 15.\nMɛni wɔbaanyɛ wɔkase kɛjɛ Rahel dɛŋ? Rahel kɛ shihilɛ ni mli wa waa kpe yɛ weku lɛ mli, shi etee nɔ esɔle ejaakɛ ele akɛ bɔ fɛɛ bɔ ni fee lɛ, Nyɔŋmɔ baabo lɛ toi. (1 Mose 30:22-24) Esane lɛ hãa wɔnaa naagbai ni yei pii kɛ shihilɛ kɛbaa wekui amli. Sane ni ba Rahel nɔ nɛɛ hãa wɔnaa akɛ, jwɛŋmɔ yɛ bɔ ni Nyɔŋmɔ to gbalashihilɛ shishi ehã lɛ mli waa—akɛ nuu aná ŋa kome pɛ.—Mateo 19:4-6.\n▸ Kɛ́ ootao ole Rahel he saji krokomɛi lɛ, kwɛmɔ sane ni ji “Nyɛmimɛi Yei Ni Ehao ‘Ma Israel We Lɛ.’”\nNamɔ ji Rebeka? Eji Isak ŋa ni ekɛ lɛ fɔ ebii haaji, ni ji Yakob kɛ Esau lɛ.\nMɛni efee? Rebeka fee Nyɔŋmɔ suɔmɔnaa nii be ni nakai feemɔ wa kɛhã lɛ po. Be ni eshaa nu yɛ nubu ko mli lɛ, nuu ko bi lɛ ni ehã lɛ eko ni enu. Rebeka he fee oya ni ehã lɛ nu lɛ enu, ni ekɛɛ lɛ hu akɛ ebaasha eko ehã efukpɔŋɔi lɛ. (1 Mose 24:15-20) Abraham tsulɔ ji nuu nɛɛ, ni efã gbɛ kakadaŋŋ kɛba koni ebatao ŋa ehã Abraham binuu Isak. (1 Mose 24:2-4) Esɔle hu koni Nyɔŋmɔ ajɔɔ lɛ. Be ni ena akɛ Rebeka hiɛ wa kɛnitsumɔ ni efeɔ mɔ gbɔ hu lɛ, eyɔse akɛ Nyɔŋmɔ ehã esɔlemɔ lɛ hetoo, ni tsɔɔ akɛ Rebeka ji mɔ ni Nyɔŋmɔ ehala ni ebatsɔ Isak ŋa.—1 Mose 24:10-14, 21, 27.\nBe ni Rebeka na ele yiŋtoo hewɔ ni tsulɔ lɛ efã gbɛ kɛba lɛ, ekpɛlɛ akɛ ekɛ lɛ baaku sɛɛ kɛya koni ekɛ Isak ayahi shi. (1 Mose 24:57-59) Rebeka fɔ haaji. Nyɔŋmɔ hã Rebeka le akɛ, Esau, ni ji ebi nukpa lɛ baasɔmɔ Yakob ni ji gbekɛ lɛ. (1 Mose 25:23) Be ni Isak to gbɛjianɔ koni ejɔɔ Esau, ni ji ekromɔbi lɛ, Rebeka fee nibii komɛi ni no hã ajɔɔ Yakob moŋ, ejaakɛ ele akɛ no ji nɔ ni Nyɔŋmɔ sumɔɔ.—1 Mose 27:1-17.\nMɛni wɔbaanyɛ wɔkase kɛjɛ Rebeka dɛŋ? Rebeka baa ehe shi, ehiɛ wa kɛnitsumɔ, ni efeɔ gbɔ waa—sui nɛɛ ye ebua lɛ ni etsɔ ŋa kpakpa, mami kpakpa, kɛ anɔkwa Nyɔŋmɔ lɛ jálɔ kpakpa.\n▸ Kɛ́ ootao ole Rebeka he saji krokomɛi lɛ, kwɛmɔ sane ni ji “Hɛɛ, Maya.”\nNamɔ ji Rut? Eji Moabyoo ni shi enyɔŋmɔi kɛ emaŋ ni batsɔ Yehowa jálɔ yɛ Israel shikpɔŋ lɛ nɔ.\nMɛni efee? Rut jie suɔmɔ ni nɔ bɛ kpo etsɔɔ eshaayoo Naomi. Naomi kɛ ewu kɛ ebihii enyɔ lɛ fã gbɛ kɛtee Moab yɛ hɔmɔ ni ba Israel lɛ hewɔ. Ebihii lɛ kɛ Moabyei—Rut kɛ Orpa—bote gbalashihilɛ mli. Be ko sɛɛ lɛ, Naomi wu lɛ kɛ ebihii enyɔ lɛ bagboi ni yei etɛ lɛ fɛɛ batsɔmɔ okulafoi.\nNaomi kpɛ eyiŋ akɛ ebaaku esɛɛ kɛya Israel, ejaakɛ hɔmɔ lɛ sɛɛ efo. Rut kɛ Orpa hala akɛ amɛkɛ lɛ baaya. Shi Naomi kɛɛ amɛ ni amɛku amɛsɛɛ kɛya amɛwekumɛi aŋɔɔ. Orpa ku esɛɛ. (Rut 1:1-6, 15) Shi Rut ye eshaayoo lɛ anɔkwa, ni ekpɛtɛ lɛ gbagbalii. Esumɔɔ Naomi ni eesumɔ ni ejá Yehowa ni ji Naomi Nyɔŋmɔ lɛ.—Rut 1:16, 17; 2:11.\nAkɛni Rut yeɔ eshaayoo lɛ anɔkwa ni ehiɛ wa hu kɛnitsumɔ hewɔ lɛ, mɛi basumɔ esane waa yɛ Naomi maŋ ni ji Betlehem lɛ mli. Nuu niiatsɛ ko ni yɔɔ shikpɔji ni atsɛɔ lɛ Boaz lɛ hiɛ sɔ Rut waa ni ehã Rut kɛ Naomi niyenii. (Rut 2:5-7, 20) Sɛɛ mli lɛ, Boaz kɛ Rut bote gbalashihilɛ mli ni ebatsɔ blemanyɛ kɛhã Maŋtsɛ David kɛ Yesu Kristo.—Mateo 1:5, 6, 16.\nMɛni wɔbaanyɛ wɔkase kɛjɛ Rut dɛŋ? Akɛni Rut sumɔɔ Naomi kɛ Yehowa hewɔ lɛ, eshi emaŋ kɛ ewekumɛi. Ehiɛ wa kɛnitsumɔ, ekpɛtɛ eshaayoo lɛ gbagbalii ni eye lɛ anɔkwa yɛ naagbai ni mli wala ni ekɛkpe lɛ fɛɛ asɛɛ.\n▸ Kɛ́ ootao ole Rut he saji krokomɛi lɛ, kwɛmɔ sane ni ji “He Fɛɛ He Ni Oyaa Lɛ, Matee” kɛ “Yoo Kpakpa.”\nNamɔ ji Sara? Eji Abraham ŋa ni ekɛ lɛ fɔ Isak.\nMɛni efee? Sara shi ogbɔjɔ shihilɛ ni yɔɔ Ur maŋ lɛ mli ejaakɛ eyɛ hemɔkɛyeli yɛ shi ni Nyɔŋmɔ wo ewu Abraham lɛ mli. Nyɔŋmɔ kɛɛ Abraham ashi Ur koni eya Kanaan shikpɔŋ lɛ nɔ. Nyɔŋmɔ wo shi akɛ ebaajɔɔ lɛ, ni ebaahã etsɔ jeŋmaŋ kpeteŋkpele. (1 Mose 12:1-5) Eeenyɛ efee akɛ nakai beiaŋ lɛ Sara eye afii 60 kɛ sɛɛ. Kɛjɛ nakai beiaŋ kɛyaa lɛ, he fɛɛ he ni Sara kɛ ewu yaa lɛ mama tsũi amli amɛhiɔ.\nEyɛ mli akɛ Sara náaa shihilɛi nɛɛ mlɛo moŋ, shi efĩ Abraham sɛɛ be ni ekɛ Nyɔŋmɔ gbɛtsɔɔmɔi tsu nii lɛ. (1 Mose 12:10, 15) Sara hi shi afii babaoo ni efɔɔɔ, ni no hã eye awerɛho waa. Shi no mli lɛ, Nyɔŋmɔ ewo shi akɛ ebaajɔɔ Abraham seshi lɛ. (1 Mose 12:7; 13:15; 15:18; 16:1, 2, 15) Be ni be shwie mli lɛ, Nyɔŋmɔ wo shi akɛ Sara baafɔ bi ehã Abraham. Efɔ yɛ egbɔlɛ beiaŋ. No mli lɛ eye afii 90, ni ewu hu eye afii 100. (1 Mose 17:17; 21:2-5) Amɛwo gbekɛ lɛ gbɛ́i akɛ Isak.\nMɛni wɔbaanyɛ wɔkase kɛjɛ Sara dɛŋ? Sara sane lɛ tsɔɔ wɔ akɛ esa akɛ wɔkɛ wɔhiɛ afɔ̃ Nyɔŋmɔ nɔ akɛ ebaahã eshiwoi fɛɛ aba mli, ni eshiwoi ni etamɔ nɔ ni amɛnyɛŋ amɛba mli lɛ po fata he. (Hebribii 11:11) Ni bɔ ni ekɛ ewu hi shi lɛ ji nɔkwɛmɔnɔ kpakpa kɛhã ŋamɛi akɛ esa akɛ amɛ hu amɛjie bulɛ kpo yɛ amɛgbalashihilɛ mli.—1 Petro 3:5, 6.\n▸ Kɛ́ ootao ole Sara he saji krokomɛi lɛ, kwɛmɔ saji ni ji “Mile Akɛ Yoo Ní He Yɔɔ Fɛo Jio” kɛ “Nyɔŋmɔ Tsɛ Lɛ ‘Yoo Ablade.’”\nNamɔ ji Shulam yoo lɛ? Eji yoo ko ni he yɔɔ fɛo ni hi akrowa ko mli, lɛ ehe titri awie yɛ Biblia mli wolo ni ji Solomon Lala lɛ mli. Biblia lɛ etsɔɔɔ egbɛ́i.\nMɛni efee? Shulam oblayoo nɛɛ tee nɔ eye tookwɛlɔ ni esumɔɔ lɛ waa lɛ anɔkwa. (Solomon Lala 2:16) Akɛni ehe yɛ fɛo waa hewɔ lɛ, Maŋtsɛ Solomon ni yɔɔ nii waa lɛ ná ehe miishɛɛ ni efee nɔ fɛɛ nɔ koni oblayoo lɛ asumɔ lɛ. (Solomon Lala 7:6) Eyɛ mli akɛ mɛi wo lɛ hewalɛ koni ekɛ Solomon ahi shi moŋ, shi ekpoo. Esumɔ oblanyo tookwɛlɔ ni bɛ nɔ ko ni abuuu lɛ lɛ, ni eye lɛ anɔkwa.—Solomon Lala 3:5; 7:10; 8:6.\nMɛni wɔbaanyɛ wɔkase kɛjɛ Shulam yoo lɛ dɛŋ? Eyɛ mli akɛ ehe yɛ fɛo waa, ni mɛi pii ná ehe miishɛɛ moŋ, shi etee nɔ eba ehe shi. Eŋmɛɛɛ gbɛ ni enanemɛi lɛ anifeemɔi loo heloonaa ninamɔ kɛ hiɛnyam akudɔ esuɔmɔ koni eshi oblanyo tookwɛlɔ lɛ. Eye ehenumɔi anɔ, ni etee nɔ eba ejeŋ jogbaŋŋ.\nNamɔ ji Yael? Ewu jeee Israelnyo, ni atsɛɔ ewu lɛ Heber. Yael fee ekãa kɛfĩ Nyɔŋmɔ webii lɛ asɛɛ.\nMɛni efee? Yael he fee oya kɛtsu saji ahe nii be ni Sisera, ni eji Kanaanbii lɛ asraafoi lɛ ahiɛnyiɛlɔ lɛ babote emama tsu lɛ mli lɛ. Israelbii lɛ eye Sisera kɛ esraafoi lɛ anɔ kunim ni Sisera hiɛ foi eetao he ko eyaba abo yɛ. Yael here lɛ kɛba emama tsu lɛ mli koni ebatee ehe ni ejɔɔ ehe yɛ jɛmɛ. Be ni ekã shi ni ewɔ lɛ, Yael gbe lɛ.—Kojolɔi 4:17-21.\nNɔ ni Yael fee nɛɛ hã gbalɛ ko ni Debora gba lɛ ba mli: “Yehowa kɛ Sisera baawo yoo ko dɛŋ.” (Kojolɔi 4:9) Enɛ hewɔ lɛ, ajie Yael yi akɛ “ajɔɔ lɛ yɛ yei” ateŋ.—Kojolɔi 5:24.\nMɛni wɔbaanyɛ wɔkase kɛjɛ Yael dɛŋ? Yael fee ekãa ni etsu saji ahe nii oya. Nɔ ni efee lɛ tsɔɔ bɔ ni Nyɔŋmɔ baakudɔ nibii koni gbalɛi aba mli.\nNamɔ ji Yezebel? Eji Israel Maŋtsɛ Ahab ŋa. Ejeee Israelnyo ni ejáaa Yehowa. Ejá Kanaanbii lɛ anyɔŋmɔ ni atsɛɔ lɛ Baal lɛ.\nMɛni efee? Maŋnyɛ Yezebel yeɔ mɔ nɔ dɛŋdɛŋ, eyitsoŋ wa, ni esumɔɔ yiwalɛ nifeemɔ. Ehã Baal jamɔ kɛ ajwamaŋbɔɔ ni fata Baal jamɔ he lɛ hé shi waa. Agbɛnɛ hu, ebɔ mɔdɛŋ akɛ ebaahã mɔ fɛɛ mɔ akpa Yehowa, ni ji anɔkwa Nyɔŋmɔ lɛ jamɔ.—1 Maŋtsɛmɛi 18:4, 13; 19:1-3.\nYezebel male ni egbe mɛi koni ekɛna nɔ ni etaoɔ lɛ. (1 Maŋtsɛmɛi 21:8-16) Taakɛ Nyɔŋmɔ egba efɔ̃ shi lɛ, egbo hiɛgbeji agbele, ni afuuu lɛ.—1 Maŋtsɛmɛi 21:23; 2 Maŋtsɛmɛi 9:10, 32-37.\nMɛni wɔbaanyɛ wɔkase kɛjɛ Yezebel dɛŋ? Nɔ ni ba Yezebel nɔ lɛ ji kɔkɔbɔɔ kɛhã wɔ. Akɛni ejeŋba ekpɔtɔ ni efeɔ bɔ fɛɛ bɔ ni ebaanyɛ koni enine ashɛ nɔ ni etaoɔ lɛ nɔ hewɔ lɛ, kɛ́ atsɛ egbɛ́i lɛ, nɔ ni nɔŋŋ ni baa mɛi ajwɛŋmɔŋ ji, mɔ ko ni ebuuu nɔ, ni bɛ jeŋba, kɛ mɔ ko ni ebuuu saa.\nNu Afua lɛ (afi 2370 D.Ŋ.B.)\nBe ni Israelbii lɛ shi Ejipt lɛ (afi 1513 D.Ŋ.B.)\nIsrael klɛŋklɛŋ maŋtsɛ lɛ (afi 1117 D.Ŋ.B.)\nBe ni abaptisi Yesu (afi 29 Ŋ.B.)\nBe ni Yesu gbo (afi 33 Ŋ.B.)\nBiblia Lɛ Sanebimɔi Ni Biblia Lɛ Ehã Hetoo Kasemɔ Amɛhemɔkɛyeli Lɛ\nHana Fɔse Etsuiŋ Saji Eha Nyɔŋmɔ yɛ Sɔlemɔ Mli\nHemɔkɛyeli ni Hana ná yɛ Yehowa mli lɛ ye ebua lɛ ni enyɛ ekpee shihilɛ ni bafee tamɔ anyɛŋ naa adamɔ kwraa lɛ naa.\nKɛmaje Mɔ Ko Kɛmaje Mɔ Ko Yei Ni Yɔɔ Biblia Lɛ Mli—Mɛni Wɔbaanyɛ Wɔkase Kɛjɛ Amɛdɛŋ?\nijwbq sane 161


1 Mose 48 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nYakob jɔɔ Yosef bihii enyɔ lɛ (1-12)\nEfraim ná jɔɔmɔi fe enyɛmi lɛ (13-22)\n48 Nibii nɛɛ asɛɛ lɛ, ayakɛɛ Yosef akɛ: “Naa, opapa efee gbedee.” Kɛkɛ ni eŋɔ ebihii enyɔ lɛ, ni ji Manase kɛ Efraim efata ehe kɛtee.+ 2 Ni ayakɛɛ Yakob akɛ: “Naa, obinuu Yosef eba oŋɔɔ.” No hewɔ lɛ, Israel mia ehiɛ ni ete shi eta esaatso lɛ nɔ. 3 Ni Yakob kɛɛ Yosef akɛ: “Nyɔŋmɔ Ofe lɛ jie ehe kpo etsɔɔ mi yɛ Luz yɛ Kanaan shikpɔŋ lɛ nɔ, ni ejɔɔ mi.+ 4 Ni ekɛɛ mi akɛ, ‘Mahã ofɔ, ni mahã oyi afa, ni mahã otsɔ majimaji asafo,+ ni mikɛ shikpɔŋ nɛɛ baahã oseshibii ní baaba yɛ osɛɛ lɛ akɛ amɛnɔ kɛmiiya naanɔ.’+ 5 Agbɛnɛ, obihii enyɔ ní afɔ ahã bo yɛ Ejipt shikpɔŋ lɛ nɔ dani miba oŋɔɔ yɛ Ejipt lɛ, minii ji amɛ.+ Efraim kɛ Manase baatsɔ minii tamɔ bɔ ni Ruben kɛ Simeon ji minii lɛ.+ 6 Shi bii ní abaafɔ ahã bo yɛ amɛsɛɛ lɛ baatsɔ onii. Akɛ amɛnyɛmimɛi lɛ agbɛ́ii baatsɛ amɛ yɛ amɛgboshiniyeli gbɛfaŋ.+ 7 Shi mi lɛ, be ni mijɛ Padan mibaa lɛ, Rahel gbo+ yɛ mimasɛi yɛ Kanaan shikpɔŋ lɛ nɔ, no mli lɛ, eshwɛ gbɛ kakadaŋŋ lolo dani mashɛ Efrat.+ No hewɔ lɛ, mifu lɛ yɛ jɛmɛ, yɛ gbɛ ní yaa Efrat, ni ji Betlehem+ lɛ he.” 8 Ni Israel na Yosef bihii lɛ ni ebi akɛ: “Namɛi nɛ?” 9 No hewɔ lɛ, Yosef kɛɛ epapa akɛ: “Mibihii ní Nyɔŋmɔ kɛhã mi yɛ biɛ lɛ ni.”+ Kɛkɛ ni ekɛɛ: “Ofainɛ, okɛ amɛ aba miŋɔɔ koni majɔɔ amɛ.”+ 10 Agbɛnɛ, gbɔlɛ ehã Israel hiŋmɛii anɔ eha, ni enaaa nii jogbaŋŋ. No hewɔ lɛ, Yosef kɛ amɛ bɛŋkɛ lɛ, ni eshɔshɔɔ amɛnaa ni efua amɛ. 11 Israel kɛɛ Yosef akɛ: “Misusuuu kɔkɔɔkɔ akɛ mana ohiɛ,+ shi naa, Nyɔŋmɔ ehã mina oseshi hu.” 12 Kɛkɛ ni Yosef jie amɛ yɛ Israel nakutsei ateŋ, ni ekula shi ni ekɛ ehiɛ bu shi. 13 Agbɛnɛ, Yosef ŋɔ amɛyi enyɔ lɛ fɛɛ—ekɛ eninejurɔ mɔ Efraim+ mli kɛtee Israel abɛku nɔ, ni ekɛ ebɛku mɔ Manase+ mli kɛtee Israel ninejurɔ nɔ—ni ekɛ amɛ bɛŋkɛ Israel. 14 Shi Israel kpã eninejurɔ mli ni ekɛŋmɛ Efraim yiteŋ, eyɛ mli moŋ akɛ lɛ ji gbekɛ, ni ekɛ ebɛku ŋmɛ Manase yiteŋ. Eje gbɛ ekɛ eniji ŋmɛlɛ amɛnɔ nakai, akɛni Manase ji kromɔ lɛ hewɔ.+ 15 Kɛkɛ ni ejɔɔ Yosef ekɛɛ:+ “Anɔkwa Nyɔŋmɔ lɛ, mɔ hiɛ ní mitsɛmɛi Abraham kɛ Isak nyiɛ yɛ lɛ,+Anɔkwa Nyɔŋmɔ lɛ, mɔ ni ekwɛ mi yɛ miwala shihilɛ mli fɛɛ kɛbashi ŋmɛnɛ gbi nɛɛ,+ 16 Ŋwɛibɔfo lɛ ní jieɔ mi kɛjeɔ amanehului fɛɛ amli+ lɛ ajɔɔ gbekɛbii hii lɛ.+ Akɛ migbɛ́i kɛ mitsɛmɛi Abraham kɛ Isak gbɛ́ii atsɛ amɛ,Amɛyi afa babaoo diɛŋtsɛ yɛ shikpɔŋ lɛ nɔ.”+ 17 Be ni Yosef na akɛ epapa ninejurɔ kã Efraim yiteŋ lolo lɛ, enáaa he miishɛɛ, no hewɔ lɛ, eka akɛ ebaamɔ epapa nine mli ní ejie kɛje Efraim yiteŋ kɛyaŋmɛ Manase yiteŋ. 18 Yosef kɛɛ epapa akɛ: “Jeee nakai ni, mipapa, ejaakɛ mɔ nɛ ji kromɔbi.+ Okɛ oninejurɔ aŋmɛ eyiteŋ.” 19 Shi epapa ekpɛlɛɛɛ, ni ekɛɛ: “Mile nakai, mibinuu, mile nakai. Lɛ hu ebaatsɔ maŋ, ni lɛ hu ebaatsɔ mɔ kpeteŋkpele. Shi enyɛmi gbekɛ lɛ baatsɔ mɔ kpeteŋkpele fe lɛ,+ ni eseshi lɛ yi baafa aahu akɛ ebaatsɔ jeŋmaji.”+ 20 No hewɔ lɛ, etee nɔ ejɔɔ amɛ nakai gbi lɛ+ ekɛɛ: “Be fɛɛ be ni Israelbii lɛ baajɔɔ mɛi lɛ, hã amɛtsĩ ogbɛ́i lɛ tã amɛkɛɛ akɛ,‘Nyɔŋmɔ ahã otsɔ tamɔ Efraim kɛ Manase.’” No hewɔ lɛ, etee nɔ ekɛ Efraim ye Manase hiɛ. 21 Ni Israel kɛɛ Yosef akɛ: “Naa, miigbo,+ shi bɔ fɛɛ bɔ ni fee lɛ, Nyɔŋmɔ baaya nɔ ekɛ nyɛ ahi shi, ni ekɛ nyɛ baaku sɛɛ kɛya nyɛtsɛmɛi ashikpɔŋ lɛ nɔ.+ 22 Shi mi lɛ, mikɛ shikpɔŋkuku* kome miifata he miihã bo fe nɔ ni mihã onyɛmimɛi lɛ, shikpɔŋ ní mikɛ miklante kɛ migãi shɔ̃ yɛ Amorbii lɛ adɛŋ lɛ.”\n^ Loo “gɔŋ he shikpɔŋ.”


Te Fee Tɛŋŋ Ni Wala Je Shishi—Kɛtsɔ Adebɔɔ Nɔ Loo Kɛtsɔ Sutsakemɔ Nɔ?\nKANEMƆ YƐ Abkhaz Afrikaans Albania Amharic Arabic Azerbaijani Belize Kriol Bislama Blɔfo Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Estonia Fiji Finland French Ga Georgia Germany Gun Haitian Creole Hebri Hela Hungary Iloko Indonesia Italia Japan Kikuyu Kiluba Kinyarwanda Kirghiz Kirundi Korea Lingala Lithuania Malagasy Malay Malayalam Malta Myanmar Nepali Norway Persia Poland Portugal (Portugal) Portuguese (Brazil) Romania Russia Serbia (Roma) Serbian (Cyrillic) Seychelles Creole Shona Slovak Slovenia Spania Swahili Sweden Tagalog Telugu Thailand Tsonga Turkey Ukrain Valencian Vietnam Yoruba\nTe Fee Tɛŋŋ Ni Wala Je Shishi?\nMɛni okɛbaawo gbɛhe ni ashi lɛ?\nWALA BA KƐTSƆ . . . NƆ\nMɛi komɛi baakɛɛ akɛ, mɔ ni sumɔɔ jeŋ shikpamɔ lɛ baakɔ “sutsakemɔ” ni mɔ ni sumɔɔ Nyɔŋmɔ jamɔ lɛ baakɔ “adebɔɔ.”\nShi jeee be fɛɛ be eyɔɔ nakai.\nAnɔkwa sane ji akɛ, mɛi ni etee skul kɛshɛ shɔŋŋ, ni jeŋ shikpalɔi fata he lɛ, ateŋ mɛi pii ayiŋ etɛɛɛ amɛ yɛ sutsakemɔ tsɔɔmɔ lɛ he.\nSusumɔ filikilɔi ahe nilelɔ kpanaa ni atsɛɔ lɛ Gerard, ni kase sutsakemɔ he nii yɛ kɔleji lɛ he okwɛ. Ewie akɛ: “Kɛ́ wɔmiifee kaa lɛ, miŋmaa nibii ni mitsɔɔlɔi lɛ kpaa gbɛ lɛ, shi yɛ mitsui mli lɛ, miheee nɔ ni amɛtsɔɔ mi lɛ miyeee.”\nMɛni hewɔ ewa kɛhã jeŋ shikpalɔi komɛi po akɛ amɛbaakpɛlɛ nɔ akɛ wala ba kɛtsɔ sutsakemɔ nɔ lɛ? Kɛhã sanebimɔ nɛɛ hetoo lɛ, hã wɔsusu sanebimɔi enyɔ komɛi ni hãa niiamlitaolɔi babaoo ayiŋ feɔ amɛ enyɔɔnyɔ lɛ ahe wɔkwɛ: (1) Te fee tɛŋŋ ni wala je shishi? kɛ (2) Te fee tɛŋŋ ni aná nibii ni wala yɔɔ amɛmli lɛ henɔi srɔtoi lɛ?\nNƆ NI MƐI KOMƐI KƐƆ. Wala ba trukaa kɛjɛ nɔ ko ni wala bɛ mli lɛ mli.\nNƆ HEWƆ NI MƐI KOMƐI NYAAA HETOO NƐƐ HE. Ŋmɛnɛ lɛ, jeŋ shikpalɔi ele wala he nibii babaoo fe bei fɛɛ ni eho, shi loloolo lɛ, amɛnyɛko amɛkɛ nɔmimaa atsɔɔ nɔ tuuntu ni wala ji. Esoro nibii ni wala bɛ amɛmli lɛ yɛ wala yibii bibii kwraa lɛ po ahe.\nKɛ́ jeŋ shikpalɔi miitsɔɔ bɔ ni shihilɛ ji yɛ afii akpekpe toi akpei abɔ ni eho lɛ amli lɛ, amɛyiŋ kɛkɛ amɛkaa. Amɛhiɛ susumɔi srɔtoi yɛ he ni wala je shishi kɛjɛ lɛ he, akɛ nɔkwɛmɔnɔ lɛ, mɛi komɛi susuɔ akɛ eje shishi kɛjɛ gɔŋ ko ni fɛ mli, ni mɛi komɛi hu kɛɛ eje shishi kɛjɛ ŋshɔ lɛ shishi. Mɛi komɛi hu susuɔ akɛ, nibii ni bua amɛhe naa kɛfee wala lɛ fee ekome yɛ je lɛŋ he ko dani no sɛɛ lɛ amɛbatsɔ wala yɛ shikpɔŋ lɛ nɔ. Shi enɛ hãaa wɔná hetoo wɔhã sanebimɔ ni ji, te fee tɛŋŋ ni wala je shishi lɛ? Moŋ lɛ, ehãa sane lɛ fee hwanyaŋŋ.\nJeŋ shikpalɔi tsɔɔ akɛ ekolɛ nibii bibii komɛi yɛ ni batsɔmɔ DNA loo nɔ ni hãa wɔnaa adebɔɔ nibii bɔ ni amɛyɔɔ lɛ. Eeenyɛ efee akɛ nibii bibii nɛɛ ba trukaa kɛjɛ nibii ni wala bɛ amɛmli lɛ amli, ni amɛ diɛŋtsɛ amɛjara amɛmli yɛ amɛhenɔi anaa. Kɛ̃lɛ jeŋ shikpalɔi enako odaseyeli ko ni tsɔɔ akɛ nibii bibii nɛɛ eko ehi shi pɛŋ, ni amɛnyɛko amɛfee eko tamɔ nakai.\nBɔ ni adebɔɔ nibii ni wala yɔɔ amɛmli lɛ kɛ saji toɔ ni amɛkɛtsuɔ nii lɛ hãa esoroɔ amɛ kwraa yɛ nibii krokomɛi ahe. Wala yibii lɛ nyɛɔ amɛnuɔ saji ni yɔɔ nɔ ni Blɔfo tsɛɔ lɛ genetic code lɛ mli lɛ shishi, ni amɛkɛtsuɔ nii. Jeŋ shikpalɔi komɛi kɛ genetic code lɛ toɔ kɔmpiuta sɔftwɛɛ he, ni amɛkɛ bɔ ni wala yibii lɛ yɔɔ lɛ toɔ kɔmpiuta lɛ diɛŋtsɛ he. Shi mɛi ni tsɔɔ sutsakemɔ tsɔɔmɔ lɛ nyɛɛɛ atsɔɔ he ni genetic code lɛ je shishi kɛjɛ lɛ mli.\nNiyenii mli hewalɛ ni atsɛɔ lɛ protein lɛ yeɔ ebuaa ni wala yibii nyɛɔ etsuɔ nii jogbaŋŋ. Amino acids ohai abɔ ni etsara yɛ gbɛ pɔtɛɛ ko nɔ lɛ ji nɔ ni feɔ protein. Kɛfata he lɛ, dani protein lɛ baanyɛ etsu nii jogbaŋŋ lɛ, esa akɛ edrɔ emli bɔ ni baahã enyɛ ená koji etɛ. Jeŋ shikpalɔi komɛi emu sane naa akɛ ewa waa akɛ abaanyɛ aná protein bibioo kome po ni jeee mɔ ko fee. Datrɛfonyo ko ni atsɛɔ lɛ Paul Davies lɛ ŋma akɛ: “Akɛni protein srɔtoi akpei abɔ ji nɔ ni feɔ wala yibii kome hewɔ lɛ, nilee bɛ mli akɛ abaakɛɛ akɛ amɛba yɛ heniianaa.”\nBƆ NI AMU SANE NAA AHÃ. Be ni atsɔ jeŋ shikpamɔ gbɛi srɔtoi fɛɛ anɔ atao nii amli afii nyɔŋmai abɔ sɛɛ lɛ, anɔkwa sane ni ana nɔŋŋ ji akɛ wala jɛ wala ko ni yɔɔ momo mli kɛba.\nTe Fee Tɛŋŋ Ni Aná Nibii Ni Wala Yɔɔ Amɛmli Lɛ Henɔi Srɔtoi Lɛ?\nNƆ NI MƐI KOMƐI KƐƆ. Klɛŋklɛŋ nii ni wala yɔɔ mli lɛ mli jara fiofio kɛbatsɔ nibii srɔtoi ni wala yɔɔ amɛmli, eko ji gbɔmɛi. Amɛkɛɛ gbɔmɛi ba shihilɛ mli kɛkɛ shi jeee yɛ gbɛjianɔtoo pɔtɛɛ ko naa.\nNƆ HEWƆ NI MƐI KOMƐI KƐ HETOO NƐƐ KPÃAA GBEE. Wala yibii komɛi yɛ ŋwanyaŋŋ fe ekrokomɛi. Niiamlitaomɔ wolo ko tsɔɔ mli akɛ, bɔ ni feɔ ni wala yibii ni bɛ ŋwanyaŋŋ lɛ batsɔmɔɔ wala yibii ni yɔɔ ŋwanyaŋŋ lɛ ji sane ni ji enyɔ nɔ, yɛ bɔ ni fee ni wala je shishi lɛ sɛɛ, ni sutsakemɔ tsɔɔlɔi nyɛko ana naa.”\nJeŋ shikpalɔi eyɔse akɛ, protein bibii komɛi tsaraa kɛfeɔ nɔ ko tamɔ mashiŋ bibii yɛ wala yibii lɛ eko fɛɛ eko mli, ni nomɛi feɔ ekome kɛtsuɔ nibii komɛi ni yɔɔ ŋwanyaŋŋ lɛ ahe nii. Nitsumɔi nɛɛ ekomɛi ji, amɛkɛ niyenii mli hewalɛi lɛ yaa gbɔmɔtso lɛ hei srɔtoi ni amɛhãa gbɔmɔtso lɛ náa hewalɛ, amɛsaa wala yibii lɛ hei ni efite lɛ, ni amɛhãa wala yibii lɛ kɛ amɛhe shãraa. Ani nɔ ko ni ba kɛkɛ ni jeee mɔ ko to he gbɛjianɔ lɛ baanyɛ ato nɔ ko ni yɔɔ ŋwanyaŋŋ tamɔ nɛkɛ he gbɛjianɔ ni enyɛ etsu nii jogbaŋŋ nɛkɛ? Ewa kɛhã mɛi babaoo akɛ amɛbaakpɛlɛ tsɔɔmɔ nɛɛ nɔ.\nKɛ́ nuu he nu kɛ yoo wɔlɔ kpe lɛ, ejeɔ shishi etsɔɔ gbɔmɔ, ni nakai eji yɛ kooloi hu agbɛfaŋ. Wala yibii ni yɔɔ nɔ ni jɛɔ sharamɔ nɛɛ mli kɛbaa lɛ faa, ni fiofio lɛ etsɔɔ bi, kɛkɛ lɛ gbɔmɔtso lɛ he nibii ebɔi he baa. Sutsakemɔ tsɔɔlɔi lɛ nyɛko amɛtsɔɔ bɔ ni feɔ ni wala yibii lɛ nyɛɔ eleɔ nɔ ni sa akɛ etsɔ, kɛ he ni esa akɛ eya yɛ bi lɛ mli.\nAmrɔ nɛɛ jeŋ shikpalɔi eyɔse akɛ dani kooloo ko baanyɛ atsɔ kooloo henɔ kroko lɛ, ebaabi ni tsakemɔ lɛ aje shishi yɛ ewala yibii bibii kwraa lɛ amli. Shi akɛni jeŋ shikpalɔi lɛ nyɛɛɛ atsɔɔ bɔ ni baafee ni atsɔ sutsakemɔ nɔ afee wala yibii ni bɛ haŋtsii kwraa lɛ po lɛ, ani nilee yɛ mli akɛ abaakɛɛ akɛ kooloi henɔi srɔtoi ni yɔɔ shikpɔŋ lɛ nɔ lɛ ba kɛkɛ ni gbɛjianɔtoo kpakpa ko kwraa bɛ he? Nibii ni wala yɔɔ amɛmli ahe nilelɔ kpanaa ko ni atsɛɔ lɛ Michael Behe lɛ wie yɛ bɔ ni kooloi yɔɔ lɛ ahe akɛ: “Niiamlitaomɔ ehã ana nibii ni akpaaa gbɛ ni yɔɔ ŋwanyaŋŋ kɛ naakpɛɛ moŋ, shi anyɛko atsɔɔ bɔ ni abaanyɛ atsɔ sutsakemɔ nɔ ahã nibii ni yɔɔ ŋwanyaŋŋ nɛɛ atsɔmɔ nibii krokomɛi ni yɔɔ ŋwanyaŋŋ ni jeee mɔ ko to he gbɛjianɔ.”\nGbɔmɛi adesai ahiɛ yɛ amɛhe nɔ, ni amɛle nibii ni yaa nɔ yɛ amɛhewɔŋ, amɛnyɛɔ amɛsusuɔ nii ahe ni amɛjwɛŋɔ, amɛnyɛɔ amɛjieɔ sui kpakpai tamɔ ejurɔfeemɔ kɛ hekɛafɔleshãa kpo, ni amɛle nɔ ni ja kɛ nɔ ni ejaaa, amɛle nɔ ni hi kɛ nɔ ni ehiii. Sutsakemɔ tsɔɔmɔ tsɔɔ akɛ nii ni wala yɔɔ mli lɛ mli jara fiofio kɛbatsɔ nibii srɔtoi ni wala yɔɔ amɛmli. Shi anyɛŋ adamɔ enɛ nɔ atsɔɔ bɔ ni fee ni adesa jwɛŋmɔ lɛ nyɛɔ ehãa gbɔmɔ nyɛɔ ejieɔ sui nɛɛ akpo lɛ mli..\nBƆ NI AMU SANE NAA AHÃ. Mɛi komɛi maa nɔ mi doo akɛ, wala tsɔ sutsakemɔ nɔ kɛba, shi mɛi komɛi heee enɛ amɛyeee. Ni mɛi komɛi hu kɛ sutsakemɔ tsɔɔmɔ ni kɔɔ bɔ ni fee ni nibii ni wala yɔɔ amɛmli lɛ shwere ni aná henɔi srɔtoi lɛ he lɛ kpãaa gbee.\nHetoo Ni Esa Akɛ Asusu He Waa\nBe ni asusu odaseyelii ni kɔɔ sane nɛɛ he jogbaŋŋ lɛ, mɛi babaoo mu sane naa akɛ mɔ ko ni bɔ wala. Hã wɔsusu nilelɔ kpanaa ko ni atsɛɔ lɛ Antony Flew, ni be ko ni eho lɛ, eheɔ eyeɔ waa akɛ Nyɔŋmɔ bɛ lɛ niiashikpamɔ lɛ he wɔkwɛ. Be ni ená ele bɔ ni wala yɔɔ ŋwanyaŋŋ hã kɛ mlai ni kudɔɔ adebɔɔ nibii ni yɔɔ je lɛ mli lɛ, etsake ejwɛŋmɔ. Etsɛ wiemɔ ko ni kɛ́ blema jeŋ nilelɔi susu sane ko he amɛgbe naa lɛ, amɛkɛɔ lɛ yisɛɛ ekɛɛ: “Esa akɛ wɔkpɛlɛ nɔ ni odaseyeli lɛ maa nɔ mi lɛ nɔ, kɛ́ jeee no wɔkpaa gbɛ po.” Nilelɔ Kpanaa Flew na akɛ odaseyeli lɛ tsɔɔ akɛ Bɔlɔ ko yɛ.\nGerard, ni atsĩ etã yɛ sane nɛɛ shishijee lɛ hu mu sane naa nakai nɔŋŋ. Yɛ skul babaoo ni etee kɛ enitsumɔ akɛ filikilɔi ahe nilelɔ kpanaa lɛ fɛɛ sɛɛ lɛ, ekɛɛ akɛ: “Minaaa odaseyeli ko ni tsɔɔ akɛ wala ba trukaa kɛjɛ nɔ ko ni wala bɛ mli lɛ mli. Bɔ ni ato nibii ni wala yɔɔ amɛmli lɛ ahe gbɛjianɔ jogbaŋŋ kɛ bɔ ni amɛyɔɔ ŋwanyaŋŋ lɛ hãa minaa akɛ bɔ fɛɛ bɔ ni fee lɛ mɔ ko kɛ̃ fee, ni eto amɛhe gbɛjianɔ.”\nBɔ ni mɔ ko baanyɛ ale nitɛŋlɔ ko jogbaŋŋ kɛtsɔ nibii ni etɛŋ lɛ amli ni ebaapɛi lɛ nɔ lɛ, nakai nɔŋŋ Gerard kase adebɔɔ nibii ahe nii ni eyɔse Bɔlɔ lɛ sui lɛ. Kɛfata he lɛ, Gerard ŋɔ be kɛkase wolo ko ni jɛ Bɔlɔ lɛ ŋɔɔ, ni ji Biblia lɛ. (2 Timoteo 3:16) Ená hetoi ni hãa mɔ tsui nyɔɔ emli kɛhã sanebimɔi ni kɔɔ adesai ayinɔsane he, kɛ naagbai ni mɛi kɛkpeɔ ŋmɛnɛ lɛ anaa tsabaa yɛ mli. Enɛ hã ená nɔmimaa akɛ, Biblia lɛ ji wolo ni jɛ mɔ ko ni le nii fe mɔ fɛɛ mɔ ŋɔɔ.\nGerard na akɛ hetoi ni Biblia lɛ kɛhãa lɛ ji nɔ ko ni sa akɛ asusu he waa. Wɔmiiwo bo hewalɛ ni bo hu okane okwɛ.\nBIBLIA LƐ ETEEE SHI EWOOO JEŊ SHIKPAMƆ. Nɔ ni tamɔɔɔ nakai lɛ, ewoɔ mɛi hewalɛ ni amɛkase adebɔɔ nibii ahe nii. (Yesaia 40:26) Eyɛ mli akɛ Biblia lɛ jeee jeŋ shikpamɔ wolo moŋ, shi kɛ́ ewie nɔ ko lɛ jeŋ shikpamɔ nyɛɛɛ aje he ŋwane. Akɛ nɔkwɛmɔnɔ lɛ, Biblia lɛ etsɔɔɔ akɛ akɛ gbii ekpaa ni eko fɛɛ eko hiɛ ŋmɛlɛtswaa 24 bɔ ade. Wiemɔ ni ji “gbi” ni akɛtsu nii yɛ Mose Klɛŋklɛŋ wolo lɛ mli lɛ tsɔɔ be kpalaŋŋ ko.\nBiblia Lɛ Tsɔɔ Akɛ . . .\nWALA JƐ WALA MLI KƐBA. “Bo [Nyɔŋmɔ] oŋɔɔ wala jɛɔ.”—Lala 36:9.\nNYƆŊMƆ BƆ TSEI KƐ KOOLOI ‘YƐ AMƐHENƆ.’ (1 Mose 1:11, 12, 21, 24, 25) Biblia lɛ efooo husui yɛ ‘henɔi’ nɛɛ ahe. Enɛ hãa anyɛɔ anáa nibii nɛɛ eko fɛɛ eko henɔi srɔtoisrɔtoi.\nNYƆŊMƆ BƆ ADESAI BƆ NI BAAHÃ AMƐNYƐ AMƐJIE SUI NI EYƆƆ LƐ AKPO. Sui nɛɛ ekomɛi ji suɔmɔ, ekpakpafeemɔ, kɛ jalɛsaneyeli. “Nyɔŋmɔ kɛɛ: ‘Hã wɔbɔ gbɔmɔ tamɔ bɔ ni wɔyɔɔ lɛ, tamɔ wɔhenɔ.’”—1 Mose 1:26.\nSutsakemɔ Kɛ Adebɔɔ Jeŋ Shikpamɔ Kɛ Biblia Lɛ\nBɔ Ni Fee Ni Wala Ba—Susumɔi Ni Mɛi Hiɛ Yɛ He\nAni Yiŋtoo ko Hewɔ Afee Wɔshikpɔŋ Lɛ?


Bɔfoi 14 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nShweremɔ kɛ shiteekɛwoo yɛ Ikonium (1-7)\nBe ni amɛtee Listra lɛ, asusu akɛ nyɔŋmɔi ji amɛ (8-18)\nAtswia Paulo tɛi shi egbooo (19, 20)\nAmɛwowoo asafoi lɛ hewalɛ (21-23)\nAmɛsaa amɛtee Antiokia ni yɔɔ Siria lɛ (24-28)\n14 Agbɛnɛ, be ni amɛyɔɔ Ikonium lɛ, amɛyi enyɔ lɛ fɛɛ amɛbote Yudafoi lɛ akpeehe lɛ ni amɛwie jogbaŋŋ bɔ ni hã Yudafoi kɛ Helabii lɛ ateŋ mɛi pii batsɔmɔ héyelilɔi. 2 Shi Yudafoi lɛ ateŋ mɛi ni heee yeee lɛ wo jeŋmajiaŋbii lɛ ayiŋ,* ni amɛfite amɛjwɛŋmɔ koni amɛte shi amɛwo nyɛmimɛi lɛ. 3 No hewɔ lɛ, amɛye be saŋŋ yɛ jɛmɛ ni amɛkɛ ekãa wie yɛ Yehowa* hewalɛ naa, ni lɛ hu etsɔ amɛnɔ efee okadii kɛ naakpɛɛ nii* kɛye eduromɔ lɛ he sane lɛ he odase. 4 Shi mɛi babaoo ni yɔɔ maŋ lɛ mli lɛ amli gba enyɔ; amɛteŋ mɛi komɛi fi Yudafoi lɛ asɛɛ, shi mɛi krokomɛi fi bɔfoi lɛ asɛɛ. 5 Be ni jeŋmajiaŋbii lɛ kɛ Yudafoi lɛ fɛɛ kɛ amɛnɔyelɔi lɛ ka akɛ amɛbaafee amɛ niseniianii ni amɛtswia amɛ tɛi lɛ, 6 ahã amɛle enɛ ni amɛjo foi kɛtee Likaonia maji ni ji Listra kɛ Derbe, kɛ akrowai ni yɔɔ jɛmɛ niiaŋ lɛ. 7 Amɛtee nɔ amɛjaje sane kpakpa lɛ amɛtsɔɔ yɛ jɛmɛ. 8 Agbɛnɛ, nuu ko yɛ Listra ni ta shi ni nyɛɛɛ enaji anɔ edamɔ. Eji akpake kɛjɛ fɔmɔ mli ni enyiɛko dã. 9 Be ni Paulo wieɔ lɛ, nuu nɛɛ miibo lɛ toi. Be ni Paulo kwɛ lɛ gãa ní ena akɛ eyɛ hemɔkɛyeli, ni akɛ, abaanyɛ ahã ehe awa lɛ lɛ, 10 ekɛ gbee ni wa wie akɛ: “Tee shi odamɔ onaji anɔ.” No hewɔ lɛ, nuu lɛ huru edamɔ shi ni ebɔi nyiɛmɔ. 11 Be ni asafoku lɛ na nɔ ni Paulo efee lɛ, amɛbolɔ yɛ Likaonia wiemɔ lɛ mli amɛkɛɛ: “Nyɔŋmɔi lɛ etsɔmɔ amɛhe tamɔ gbɔmɛi ni amɛkpeleke shi kɛba wɔŋɔɔ!” 12 Ni amɛbɔi Barnaba tsɛmɔ akɛ Zeu, shi Paulo lɛ, amɛtsɛ lɛ Herme, ejaakɛ lɛ titri ewieɔ. 13 Zeu sɔlemɔwe lɛ yɛ maŋ lɛ klotia lɛ, ni Zeu osɔfo lɛ kɛ tsinahii kɛ kɔmii* ba agbói lɛ anaa ni etao koni lɛ kɛ asafoku lɛ kɛshã afɔlei. 14 Shi be ni bɔfoi lɛ, ni ji Barnaba kɛ Paulo nu he lɛ, amɛgbala amɛtadei anɔhaanɔi lɛ ni amɛsha foi amɛyabote asafoku lɛ teŋ ni amɛbolɔ amɛkɛɛ: 15 “Ataamɛi, mɛni hewɔ nyɛfeɔ nibii nɛɛ? Wɔ hu gbɔmɛi ji wɔ ni wɔyɛ gbɔjɔmɔi tamɔ nyɛ nɔŋŋ. Ni wɔmiijaje sane kpakpa lɛ wɔmiitsɔɔ nyɛ, koni nyɛkpale kɛje yaka nibii nɛɛ ahe kɛba Nyɔŋmɔ hiɛkãalɔ lɛ ŋɔɔ, mɔ ni bɔ ŋwɛi kɛ shikpɔŋ lɛ kɛ ŋshɔ lɛ, kɛ nibii fɛɛ ni yɔɔ amɛmli lɛ. 16 Yɛ yinɔi ni eho lɛ amli lɛ, eŋmɛ jeŋmaji lɛ fɛɛ gbɛ koni amɛya nɔ amɛnyiɛ amɛ diɛŋtsɛ amɛgbɛi anɔ, 17 shi kɛ̃lɛ, efɔ̃ɔɔ lɛ diɛŋtsɛ ehe odaseyeli ejaakɛ efeɔ ekpakpa, ehãa nugbɔ nɛɔ kɛjɛɔ ŋwɛi ehãa nyɛ kɛ bei ni nii baa pii hu, ni no hãa nyɛnáa niyenii babaoo ni miishɛɛ yiɔ nyɛtsuiiaŋ obɔbɔ.” 18 Ni kɛ̃lɛ, enɛɛmɛi ni amɛwie lɛ fɛɛ sɛɛ lɛ, ekpakpa ko dani amɛnyɛ amɛtsĩ asafoku lɛ naa koni amɛkashã afɔle amɛhã amɛ. 19 Shi Yudafoi komɛi jɛ Antiokia kɛ Ikonium ba ni amɛbahã asafoku lɛ yiŋ tsɔ, ni amɛtswia Paulo tɛi ni amɛgbala lɛ kɛtee maŋ lɛ sɛɛ, ejaakɛ amɛsusu akɛ egbo. 20 Shi be ni kaselɔi lɛ babɔle ehe kɛkpe lɛ, ete shi ni etee maŋ lɛ mli. Enɔ jetsɛremɔ lɛ, ekɛ Barnaba shi kɛtee Derbe. 21 Be ni amɛjaje sane kpakpa lɛ amɛtsɔɔ nakai maŋ lɛ ni amɛfee mɛi saŋŋ kaselɔi lɛ, amɛku amɛsɛɛ kɛtee Listra, Ikonium, kɛ Antiokia. 22 Ni yɛ jɛmɛ lɛ, amɛwaje kaselɔi lɛ;* amɛwo amɛ hewalɛ koni amɛhi hemɔkɛyeli lɛ mli, ni amɛkɛɛ: “Esa akɛ wɔtsɔmɔ amanehului pii amli kɛbote Nyɔŋmɔ Maŋtsɛyeli lɛ mli.” 23 Kɛfata he lɛ, amɛhole onukpai amɛhã amɛ yɛ asafo fɛɛ asafo mli, ni amɛsɔle ni amɛhi ŋmaa, ni amɛtu amɛ amɛwo Yehowa,* mɔ ni amɛhe enɔ amɛye lɛ dɛŋ. 24 Kɛkɛ ni amɛyatsɔ Pisidia kɛba Pamfilia, 25 ni be ni amɛjaje wiemɔ lɛ amɛtsɔɔ yɛ Perga lɛ, amɛkpeleke shi kɛtee Atalia. 26 Amɛbote lɛlɛ mli yɛ jɛmɛ kɛtee Antiokia, he ni atu amɛ awo Nyɔŋmɔ duromɔ lɛ mli yɛ kɛhã nitsumɔ ni amrɔ nɛɛ amɛtsu amɛgbe naa lɛ. 27 Be ni amɛbashɛ ni amɛbua asafo lɛ naa lɛ, amɛgba amɛ nibii babaoo ni Nyɔŋmɔ tsɔ amɛnɔ efee lɛ, ni akɛ, egbele hemɔkɛyeli shinaa lɛ ehã jeŋmaji lɛ. 28 No hewɔ lɛ, amɛkɛ kaselɔi lɛ hi shi be saŋŋ.\n^ Aloo “asusumai ayiŋ.”\n^ Aloo “fɔfɔi akekerei.”\n^ Aloo “kaselɔi lɛ asusumai.”